
Solicitați finanțare PNDL și sunteți ... 
· unităţi administrativ-teritoriale reprezentate de autorităţile administraţiei publice locale ale comunelor;

· unităţi administrativ-teritoriale membre ale asociaţiilor de dezvoltare intercomunitară;

· unităţi administrativ-teritoriale reprezentate de autorităţile administraţiei publice locale ale municipiilor, inclusiv subdiviziunile administrativ-teritoriale ale acestora şi oraşelor, inclusiv pentru satele componente ale acestora;

· unităţi administrativ teritoriale reprezentate de autorităţile administraţiei publice locale judeţene.
iar proiectul dumneavoastră de investiții nu poate fi finanțat prin fonduri de la UE,

atunci ghidul acesta este instrumentul de care aveți  nevoie pentru a pregăti orice proiect de investiție PNDL.

Introducere

Dezvoltarea durabilă a spațiului rural și urban în România
Zonele rurale și urbane din România prezintă o importanță deosebită din punct de vedere economic, social și cultural. Dezvoltarea durabilă a acestora este indispensabilă în procesul de îmbunătațire a condițiilor existe și a serviciilor de bază, prin dezvoltarea infrastructurii și a unui cadru legislativ favorabil acesteia. 
În conformitate cu reglementările cuprinse în Planul de amenajare a teritoriului național, Ministerul Dezvoltării Regionale şi Administraţiei Publice şi alte autorităţi publice derulează diverse programe de investiţii în infrastructura locală cu caracteristici diferite privind eligibilitatea, finanţarea, decontarea și monitorizarea acestora
.

De asemenea, s-a constatat necesitatea luării unor măsuri care să asigure un climat investiţional atractiv pentru localităţile României, care să ducă la creşterea numărului de locuri de muncă, precum și necesitatea asigurării standardelor de calitate a vieţii, necesare populaţiei, în domeniul serviciilor publice, cu atât mai mult cu cât România s-a angajat ca până în anul 2015 pentru sistemele de alimentare cu apă şi până în anul 2018 pentru sisteme de canalizare şi staţii de epurare să asigure localităţilor din România conformarea la legislaţia din domeniul mediului prin dezvoltarea infrastructurii de apă şi apă uzată, în caz contrar putând fi declanşată  procedura de infringement.

Obiectivul comun al acestor programe vizează dezvoltarea echilibrată a infrastructurii rezultând în revitalizarea comunelor şi a satelor componente ale municipiilor şi oraşelor.
Pentru o utilizare mai eficientă a fondurilor publice sunt necesare o coordonare şi o implementare unitară a dezvoltării infrastructurii locale, prin integrarea programelor actuale de dezvoltare a infrastructurii în mediul rural şi în cel urban.

Potențialului României de creștere este foarte ridicat iar soluția cheie constituie o serie de intervenții care să vizeze nevoile specifice ale zonelor dezvoltate și a celor slab dezvoltate. Acest ansamblu de măsuri sunt planificate și promovate de autoritățile administrației publice locale și centrale reprezentând politica de dezvoltare regională. 
Obiectivele de bază ale politicii de dezvoltare regională sunt următoarele:
· diminuarea dezechilibrelor regionale existente, cu accent pe stimularea dezvoltării echilibrate și pe revitalizarea zonelor defavorizate (cu dezvoltare întârziată); preîntâmpinarea producerii de noi dezechilibre;

· îndeplinirea criteriilor de integrare în structurile UE și de acces la instrumentele financiare de asistență pentru țările membre (fonduri structurale și de coeziune);

· corelarea cu politicile sectoriale guvernamentale de dezvoltare; stimularea cooperării interregionale, interne și internaționale, care contribuie la dezvoltarea economică și care este în conformitate cu prevederile legale și cu acordurile internaționale încheiate de România. 

Elaborarea și aplicarea politicilor de dezvoltare regională se bazează pe următoarele principii: 
· descentralizarea procesului de luare a deciziilor la nivelul central/guvernamental;

· planificarea - proces de utilizare a resurselor (prin programe și proiecte) în vederea atingerii unor obiective stabilite;

· cofinanțarea - contribuția financiară a diverșilor actori implicați în realizarea programelor și proiectelor de dezvoltare regională.

Prioritățile de investiții diferă în zonele dezvoltate faţă de 
cele mai slab dezvoltate din România 

Sursa: Orașe competitive (Banca Mondială, 2013).

Programul Național de Dezvoltare Locală

Cel mai important instrument de finanțare a proiectelor de dezvoltare locală
Programul PNDL face parte dintr-o serie de instrumente de finanțare destinate dezvoltării locale și coordonate de către MDRAP. Multe dintre obiectivele de investiții incluse în PNDL pot fi finanțate și prin fonduri de la UE. Se recomandă ca solicitanții, în faza de planificare a proiectului de investiții și înainte de depunerea solicitării de finanțare PNDL, să verifice posibilitatea de  a-și finanța obiectivul prin alte programe. 

Programul Național de Dezvoltare Locală

Programul Național de Dezvoltare Locală este cel mai important instrument de finanțare de la bugetul de stat. 
Până în anul 2012, prin diverse ministere s-au derulat mai multe programe de dezvoltare ale infrastructurii locale. Începând cu anul 2013, pentru gestionarea unitară a lucrărilor de infrastructură, s-a decis comasarea tuturor obiectivelor de investiţii care vizează infrastructura locală într-un singur program. (http://www.mdrap.ro/lucrari-publice/pndl).

Prin urmare, următoarele programe au fost incluse în Programul Naţional de Dezvoltare Locală:

· Programul privind reabilitarea, modernizarea şi/sau asfaltarea drumurilor de interes judeţean şi de interes local, alimentarea cu apă, canalizarea şi epurarea apelor uzate la sate, precum şi în unităţile administrativ-teritoriale cu resurse turistice - Hotărârea Guvernului nr. 577/1997;

· Programul de dezvoltare a infrastructurii şi a unor baze sportive din spaţiul rural - Ordonanţa Guvernului nr. 7/2006, aprobată cu modificări şi completări prin Legea nr. 71/2007, cu modificările ulterioare;

· Programele multianuale prioritare de mediu şi gospodărire a apelor - Ordonanţa Guvernului nr. 40/2006, aprobată cu modificări şi completări prin Legea nr. 61/2007, cu modificările ulterioare pentru programul prevăzut la art. 2 alin. (1) lit. c);

· Programul Reabilitare şi modernizare – 10.000 km drumuri de interes judeţean şi drumuri de interes local - Hotărârea Guvernului nr. 530/2010.

Obiectivul prioritar al Programului este finalizarea tuturor obiectivelor finanțate prin alte programe închise în prezent precum și sprijinirea autorităților publice locale în prioritizarea finanțărilor. În prezent, Programul finanțează obiective de investiții de infrastructură de dimensiuni reduse ca volum, care nu îndeplinesc criterii de eligibilitate pe programe cu finanțare europeană sau la care este absolut necesară finalizarea acestora pentru respectarea unor angajamente asumate de România în cadrul Uniunii Europene. (http://www.mdrap.ro/lucrari-publice/pndl).
Informații generale despre  Programul Național de Dezvoltare Locală
Programul Naţional de Dezvoltare Locală este un program multianual
, coordonat de Ministerul Dezvoltării Regionale şi Administraţiei Publice, prin care se pot accesa fonduri alocate bugetelor locale, de la bugetul de stat, destinate dezvoltării locale. Acest program vizează creşterea accesibilităţii la resurse şi a calităţii vieţii pentru toţi locuitorii României. 
PNDL stabileşte atât cadrul legal cât și obiectivele de investiții și condițiile de implementarea a unor proiecte de infrastructură de importanţă locală. 
PNDL este compus din trei subprograme:
· Subprogramul „Modernizarea satului românesc”;

· Subprogramul „Regenerarea urbană a municipiilor și orașelor”;

· Subprogramul „Infrastructură la nivel județean”.

Sumele PNDL alocate de la bugetul de stat prin MDRAP reprezintă surse de finanțare complementare pentru bugetele locale.

1.1 Cadru legislativ

Cadrul legislativ al Programului Național de Dezvolatre locală este compus după cum urmează:
· ORDIN nr. 1.851/9.05.2013 privind aprobarea Normelor metodologice pentru punerea în aplicare a prevederilor Ordonanței de urgenta a Guvernului nr. 28/2013 pentru aprobarea Programului național de dezvoltare locală (republicat, cu modificările şi completările ulterioare) și anexele:
Anexa A | Anexa 1 | Anexa 2 | Anexa 3 | Anexa 4 | Anexa 5 | Anexa 6;
· OUG nr. 28/10.04.2013 pentru aprobarea Programului național de dezvoltare locală (varianta consolidată);
· H.G. nr. 624/2015 pentru aprobarea criteriilor de selectare a obiectivelor de investiţii pentru finanţarea prin Programul naţional de dezvoltare locală, aprobat prin Ordonanţa de urgenţă a Guvernului nr. 28/2013.
1.2 Scopul, obiectivele & domeniile specifice de investiții

În prezent, PNDL se concentrează pe patru tipuri principale de investiții: drumuri județene, drumuri comunale, apă și ape uzate și infrastructură socială. 
Obiectivul general PNDL vizează echiparea unităţilor administrativ-teritoriale cu toate dotările tehnico-edilitare, de infrastructură educaţională, de sănătate şi de mediu, sportivă, social-culturală şi turistică, administrativă şi de acces la căile de comunicaţie, astfel încât pe termen mediu fiecare localitate să atingă standardele prevăzute de Legea nr. 350/2001 privind amenajarea teritoriului şi urbanismul.

În mod prioritar, programul finanțează:

· proiecte de infrastructură finanțate prin alte programe închise în prezent, a căror finalizare este necesară pentru respectarea unor angajamente asumate de România în cadrul Uniunii Europene;

· proiecte de infrastructură de dimensiuni reduse ca volum care nu îndeplinesc criterii de eligibilitate pe programe cu finanțare europeană.
PNDL cuprinde 12 domenii specifice de investiții. Fiecare domeniu prevede categorii de lucrări pentru a realiza obiectivele de investiții finanțate prin program. Aceste lucrări trebuie să se încadreze in cel puțin unul din următoarele domenii specifice:
	Domenii specifice
	Categorii de lucrări

	i. realizarea/ extinderea/ reabilitarea/ modernizarea sistemelor de alimentare cu apă şi staţii de tratare a apei;
	i. lucrări pentru realizarea componentelor sistemului centralizat de alimentare cu apă, constând în: frontul de captare a apei, inclusiv instalaţiile de pompare până la staţia de clorinare, conductele de aducţiune, staţia de clorinare şi/sau tratare a apei, rezervorul de înmagazinare a apei potabile, staţiile de pompare şi repompare între componentele tehnologice şi de la acestea în reţelele de distribuţie, reţelele de distribuţie, anexele administrative şi împrejmuirile, branşamente până la limita de proprietate;
ii. lucrări pentru extinderea şi reabilitarea/ modernizarea componentelor sistemelor centralizate de alimentare cu apă existente prevăzute la lit. i)

	ii. realizarea/ extinderea/ reabilitarea/ modernizarea sistemelor de canalizare şi staţii de epurare a apelor uzate
	i. lucrări pentru realizarea componentelor sistemelor de canalizare şi staţiilor de epurare a apelor uzate, constând în: colectarea, transportul şi evacuarea apelor uzate de la utilizator la staţiile de epurare, epurarea apelor uzate şi evacuarea apei epurate în emisar, evacuarea, tratarea şi depozitarea nămolului rezultat în activitatea de epurare, anexele administrative şi împrejmuirile;
ii. lucrări pentru extinderea şi reabilitarea/ modernizarea componentelor sistemelor de canalizare şi staţiilor de epurare a apelor uzate existente prevăzute la lit. a).

	iii. realizarea/ extinderea/ reabilitarea/ modernizarea/ dotarea unităţilor de învăţământ preuniversitar, respectiv: grădiniţe, şcoli generale primare şi gimnaziale, licee, grupuri şcolare, colegii naţionale, şcoli profesionale, şcoli postliceale, unităţi de învăţământ special de stat;
	lucrări de construire, reparaţii capitale, transformări, consolidări, modificări, extinderi, reabilitări, modernizări şi reabilitare termică a construcţiilor aferente obiectivelor de investiţii propuse, precum şi dotarea acestora, după caz;

	iv. extinderea/ reabilitarea/ modernizarea/ dotarea unităţilor sanitare;
	

	v. realizarea/ extinderea/ reabilitarea/ modernizarea unor obiective culturale de interes local, respectiv biblioteci, muzee, centre culturale multifuncţionale, teatre;
	

	vi. construirea/ modernizarea/ reabilitarea drumurilor publice clasificate şi încadrate, în conformitate cu prevederile legale în vigoare, ca drumuri judeţene, drumuri de interes local, respectiv drumuri comunale şi/sau drumuri publice din interiorul localităţilor;
	i. aducerea structurii rutiere la parametrii tehnici corespunzători categoriei drumului;

ii. construcţie nouă infrastructură rutieră;

iii. corecţia şi îmbunătăţirea elementelor geometrice ale drumurilor de interes judeţean şi de interes local - profiluri transversale şi longitudinale, curbe, supraînălţări;

iv. amenajarea acostamentelor, inclusiv căi de acces pietonale şi trotuare în interiorul localităţilor;

v. amenajarea intersecţiilor cu alte drumuri laterale şi amenajarea acestora pe o lungime de maximum 25 metri;

vi. execuţia de sisteme colectoare şi de dirijare a apelor pluviale;

vii. refacerea şi construcţia de podeţe şi poduri, ziduri de sprijin, consolidări de taluzuri, atunci când acestea sunt necesare pentru siguranţa circulaţiei şi pentru realizarea în siguranţă a lucrărilor de drum propuse.

	viii. realizarea/ reabilitarea/ modernizarea de poduri, podeţe sau punţi pietonale;
	lucrări privind infrastructura, suprastructura, calea de circulaţie şi asigurarea secţiunii optime de scurgere a apelor în limita a două lungimi ale lucrării de artă în albia majoră în amonte şi în limita unei lungimi a lucrării de artă în albia minoră în aval;

	ix. realizarea/ extinderea/ modernizarea platformelor de gunoi;
	lucrări specifice pentru asigurarea condiţiilor de protecţie a mediului;

	x. realizarea/ extinderea/ reabilitarea/ modernizarea pieţelor publice, comerciale, a târgurilor, oboarelor, după caz;
	lucrări pentru realizarea/ reabilitarea/ extinderea/ modernizarea infrastructurii minime necesare funcţionării pieţelor publice, pieţelor comerciale, târgurilor, oboarelor, respectiv: căi de acces, platforme, parcări, alei pietonale şi auto, împrejmuiri şi/sau închideri cu structură uşoară, grupuri sanitare, racorduri la reţelele de utilităţi, platforme pentru depozitarea gunoiului;

	xi. realizarea/ extinderea/ reabilitarea/ modernizarea bazelor sportive;
	lucrări pentru realizarea/ extinderea/ reabilitarea/ modernizarea bazelor sportive;

	xii. realizare/ extindere/ reabilitare/ modernizare a sediilor instituţiilor publice ale autorităţilor administraţiei publice locale, precum şi a instituţiilor publice din subordinea acestora;
	lucrări de construire, reparaţii capitale, transformări, consolidări, modificări, extinderi, reabilitări, modernizări şi reabilitare termică a construcţiilor aferente obiectivelor de investiţii propuse;

	xiii. construcţia/ extinderea/ reabilitarea infrastructurii turistice dezvoltată de autorităţile publice locale ca instrument de punere în valoare a potenţialului turistic local, pentru obiectivele de investiţii aflate în proprietatea publică sau privată a unităţilor administrativ-teritoriale sau în administrarea acestora.
	lucrări de construire, transformări, consolidări, amenajări, modificări, extinderi, reabilitări, modernizări a construcţiilor şi instalaţiilor aferente obiectivelor de investiţii propuse, înfiinţări/amenajări de infrastructură turistică.



Sursa Normele Metodologice pentru punerea în aplicare a prevederilor Ordonanţei de urgenţă a Guvernului nr. 28/2013 pentru aprobarea Programului naţional de dezvoltare locală
	A NOTA!
	Pentru domeniile de investiție 3 și 4 prezentate în tabelul de mai sus, pentru dotarea, ca activitate independentă, a unităţilor de învăţământ preuniversitar şi a unităţilor sanitare, beneficiarii vor transmite nota de fundamentare întocmită conform modelului prevăzut în anexele nr. 1 şi 2 ale normelor metodologice (anexa 2 a prezentului ghid). 

Lista obiectivelor de investiții atât prioritare cât și cu prioritate redusă este actualizată regulat și poate fi consultată pe pagina Ministerului Dezvoltării Regionale și Administrației Publice (link). 


1.3 Cum se alocă bugetul PNDL?

Criteriile de selectare a obiectivelor de investiții pentru finanțarea Programului sunt
:
A. Pentru repartizarea echilibrată a fondurilor de la bugetul de stat pe judeţe se are în vedere cel puţin unul din următorii indicatori:
1. datele demografice şi administrativ-teritoriale ale judeţelor, având în vedere: 
· ponderea numărului de unităţi administrativ-teritoriale din judeţ din totalul numărului de unităţi administrativ-teritoriale de la nivel naţional;
· ponderea populaţiei judeţului raportată la populaţia totală a ţării; 
· ponderea suprafeţei judeţului raportată la suprafaţa totală a ţării.
2. capacitatea financiară a unităţilor administrativ-teritoriale, având în vedere ponderea capacităţii unităţilor administrativ- teritoriale de a participa cu fonduri de la bugetul local pentru realizarea obiectivelor de investiţii; 
3. ponderea numărului de obiective de investiţii aflate în derulare de fiecare judeţ, având în vedere:
· numărul de obiective de investiţii aflate în derulare de fiecare judeţ din totalul investiţilor aflate în derulare la nivel naţional; 
· necesarul de fonduri pentru finalizarea obiectivelor de investiţii începute şi nefinalizate raportat la necesarul total de fonduri pentru finalizarea obiectivelor de investiţii începute şi nefinalizate de la nivel naţional. 
B. Încadrarea obiectivelor de investiţii în domeniile specifice pentru care există obligaţia conformării unor reglementări europene sau în domenii specifice prioritare.
C. Stadiul fizic al realizării obiectivului de investiţii, începând cu stadiul fizic cel mai ridicat la data aplicării criteriului.

D. Data semnării contractului de furnizare/prestare de servicii/execuţie de lucrări, după caz.

E. Populaţia deservită.

1.4 Cine poate beneficia de finanțarea PNDL?
În funcție de subprogramul vizat, PNDL prevede următoarele categorii de beneficiari:

	Subprogram
	Categorii de beneficiari

	Modernizarea satului românesc
	unităţile administrativ-teritoriale reprezentate de autorităţile administraţiei publice locale ale comunelor, precum şi unităţile administrativ-teritoriale membre ale asociaţiilor de dezvoltare intercomunitară, constituite în condiţiile legii, pentru investiţiile realizate prin asociaţiile de dezvoltare intercomunitară, reprezentate de autorităţile administraţiei publice locale ale comunelor.

	Regenerarea urbană a municipiilor și orașelor
	unităţile administrativ-teritoriale reprezentate de autorităţile administraţiei publice locale ale municipiilor, inclusiv ale subdiviziunilor administrativ-teritoriale ale acestora, ale oraşelor, inclusiv pentru satele componente ale acestora, precum şi unităţile administrativ-teritoriale membre ale asociaţiilor de dezvoltare intercomunitară, constituite în condiţiile legii, pentru investiţiile realizate prin asociaţiile de dezvoltare intercomunitară, reprezentate de autorităţile administraţiei publice locale ale municipiilor, inclusiv ale subdiviziunilor administrativ-teritoriale ale acestora, ale oraşelor, inclusiv pentru satele componente ale acestora.

	Infrastructură la nivel județean
	unităţile administrativ-teritoriale reprezentate de autorităţile administraţiei publice locale judeţene, precum şi unităţile administrativ-teritoriale membre ale asociaţiilor de dezvoltare intercomunitară, constituite în condiţiile legii, pentru investiţiile realizate prin asociaţiile de dezvoltare intercomunitară, reprezentate de autorităţile administraţiei publice locale judeţene.


1.5 Care sunt condițiile minime obligatorii pentru acordarea finanțării? 
Proiectele pentru care se solicită finanțare prin PNDL sunt supuse unui sistem de selecție, în baza căruia fiecare proiect este punctat conform principiilor privind stabilirea criteriilor de selecție: 

· încadrarea în standardele de cost având în vedere prevederile H.G. nr.  363/2010;

· asigurarea cerințelor esențiale de funcționare, tehnice, și de calitate în execuție, în conformitate cu legislația în vigoare. 
Introducerea la finanțare a unor obiective noi sau în continuare se face de către autoritățile publice locale în conformitate cu strategia proprie de dezvoltare locală, cu fundamentarea nevoii de investiții pentru asigurarea unui cadru armonios de dezvoltare a comunității, precum și cu respectarea tuturor obligațiilor contractuale față de MDRAP.

Procesul de analiză a cererilor de finanțare depuse de către solicitanți este compus din următoarele criterii:
CRITERII DE ELIGIBILITATE
· eligibilitatea solicitantului 
Solicitantul eligibil în sensul O.U.G. nr. 28/2013, cu modificările şi completările ulterioare, reprezintă entitatea care îndeplineşte criteriile enumerate și prezentate la punctul 4 al acestui capitol.
· eligibilitatea proiectelor 
Proiectul propus către finanțare poate fi considerat eligibil în cadrul PNDL, dacă vizează cel puțin unul dintre domeniile specifice menționate la punctul 2 al acestui capitol.
Durata de implementare a activităţilor proiectului (perioada cuprinsă între data semnării contractului de finanţare şi data finalizării ultimei activităţi prevăzute în cadrul proiectului) nu depăşeşte 4 ani. În funcţie de prevederile bugetare aprobate anual cu această destinaţie, durata contractelor de finanţare poate fi prelungită până la maximum 2 ani.

· eligibilitatea cheltuielilor
Toate cheltuielile realizate trebuie să respecte simultan următoarele condiţii generale de eligibilitate:

· Pentru obiectivele de investiții in continuare, cheltuielile sunt realizate conform prevederilor din contractele de finanțare, contractelor de lucrări pentru investiţiile aflate în derulare în cadrul programelor de investiții preluate în program sau în alte programe locale ori guvernamentale; 

· Sunt menționate în lista cheltuielilor eligibile, prevăzută in Ordinul MDRAP nr. 1.851/2013, republicat, cu modificările și completările ulterioare;

· Cheltuielile de investiție sunt defalcate și fundamentate pe baza unui Deviz General întocmit și actualizat conform prevederilor H.G. nr. 28/2008;

· Cheltuielile de investiție prevăzute in Devizul General se vor încadra în prevederile standardelor de cost în vigoare – H.G. nr. 363/2010 privind aprobarea standardelor de cost pentru obiective de investiţii finanţate din fonduri publice (cu modificările și completările ulterioare );

· Cheltuielile cu TVA aferent cheltuielilor eligibile sunt eligibile;

· Sunt conforme cu prevederile legislației naționale, în special în ceea ce priveşte:

· regimul achizițiilor publice (O.U.G. nr. 34/2006, cu modificările şi completările ulterioare);

· legislația națională în domeniul construcțiilor (Legea nr. 50/1991 cu modificările și completările ulterioare, Ordinul MDRL nr. 839/2009, Legea nr. 10/1995 cu modificările și completările ulterioare, etc)

· Sunt în conformitate cu principiile unui management financiar riguros, având în vedere utilizarea eficientă a fondurilor publice şi un raport optim cost-rezultate;

· Să nu facă obiectul altor finanţări publice, în condiţiile legii;

· Sa fie înregistrate in contabilitatea Beneficiarului/ partenerului având la baza documente justificative, să fie identificabile și verificabile, să fie dovedite prin documente originale;

· Cheltuiala să se încadreze în limitele bugetului aprobat.
	A NOTA!
	Categoriile de cheltuieli eligibile și neeligibile sunt descrise la punctele 6 și 7 al acestui capitol.


	A NOTA!
	Standardele de cost constituie documente de referinţă cu rol de ghidare în promovarea obiectivelor de investiţii similare, din punct de vedere tehnic, cu obiectivele de referinţă prezentate în standardele respective de investiţii finanţate din fonduri publice.


CRITERII DE SELECTARE A PROIECTELOR PENTRU INCLUDEREA LA FINANŢARE PRIN PROGRAM
În vederea selectării proiectelor care vor primi finanțare în anul în curs, în termen de 30 de zile de la aprobarea legii bugetului de stat, beneficiarii programului transmit Ministerului Dezvoltării Regionale şi Administraţiei Publice necesarul de sume pentru finalizarea obiectivelor de investiţii în continuare şi pentru obiectivele incluse în program pentru anul în curs şi estimările pentru următorii ani, în funcţie de graficul de execuţie, precum şi propunerile de obiective noi de investiţii propuse a fi incluse în program, după caz. Ministerul Dezvoltării Regionale şi Administraţiei Publice centralizează propunerile transmise şi, în baza criteriilor aprobate prin hotărâre a Guvernului, şi a analizei proprii de specialitate, şi în limita creditelor de angajament şi a creditelor bugetare aprobate anual cu această destinaţie şi a estimărilor pentru următorii 3 ani, prevăzute în legea bugetară anuală, întocmeşte lista de obiective propuse spre finanţare, listă care se aprobă prin ordin al ministrului dezvoltării regionale şi administraţiei publice. 
1.6 Care sunt tipurile de cheltuieli eligibile?
În cadrul unui proiect cheltuielile pot fi eligibile și neeligibile. Finanțarea va fi acordată doar pentru cheltuielile eligibile, definite în conformitate cu regulile HG nr. 28/2008 și descrise la art. 8 din normele metodologice PNDL.
Cheltuielile neeligibile vor fi suportate integral de către beneficiarul finanțării.

Categoriile de cheltuieli eligibile sunt:
· pentru asigurarea utilităţilor necesare funcţionării obiectivului care se execută pe amplasamentul delimitat din punct de vedere juridic ca aparţinând obiectivului de investiţii, conform prevederilor pct. B cap. 2 din anexa nr. 4 la H.G. nr. 28/2008;

· pentru elaborarea fazelor de proiectare documentaţie tehnică pentru obţinerea autorizaţiei de construire, proiect tehnic şi detalii de execuţie, verificarea tehnică a proiectării, conform prevederilor pct. B cap. 3 din anexa nr. 4 la H.G. nr. 28/2008;

· pentru realizarea investiţiei de bază, respectiv: construcţii şi instalaţii, montaj utilaje tehnologice, utilaje, echipamente tehnologice şi funcţionale cu/fără montaj şi/sau dotare, conform prevederilor pct. B cap. 4 din anexa nr. 4 la H.G. nr. 28/2008;
· cheltuieli pentru lucrările de construcţii şi instalaţii aferente organizării de şantier, conform prevederilor pct. B cap. 5 subcap. 5.1.1 din anexa nr. 4 la H.G. nr. 28/2008;

· cheltuieli diverse şi neprevăzute, conform prevederilor pct. B cap. 5 subcap. 5.3 din anexa nr. 4 la H.G. nr. 28/2008.

1.7 Care sunt tipurile de cheltuieli neeligibile?
Cheltuielile neeligibile generale sunt:

· cheltuieli pentru obţinerea şi amenajarea terenului;

· cheltuieli pentru studiile de fezabilitate/documentaţiile de avizare a lucrărilor de intervenţii, studiile de teren, studiile de specialitate;

· cheltuieli pentru expertizele tehnice şi/sau audit energetic;

· cheltuieli pentru asistenţa tehnică sau consultanţă;

· cheltuieli specifice taxelor pentru obţinerea de avize/acorduri/autorizaţii;

· cheltuieli pentru organizarea procedurilor de achiziţii, active necorporale;

· cheltuieli conexe organizării de şantier, comisioane, cote, taxe, costuri credite;

· cheltuieli pentru probe tehnologice, teste şi predare la beneficiar.
1.8 Care sunt drepturile & obligațiile beneficiarului PNDL?
Precizări referitoare la drepturi și obligații:

· beneficiarii asigură evidenţa alocării şi utilizării sumelor virate în conturile deschise la unităţile Trezoreriei Statului şi răspund, în condiţiile legii, de utilizarea sumelor primite pentru realizarea obiectivelor de investiţii pe domeniile specifice aferente subprogramelor.
· beneficiarii răspund de organizarea şi derularea procedurilor de atribuire a contractelor de bunuri/servicii/lucrări, a contractelor de achiziţie publică încheiate în conformitate cu prevederile legale şi cu obligaţiile din contractele de finanţare încheiate, răspund de modalitatea de derulare a contractelor de achiziţie publică încheiate, precum şi de modul de utilizare a sumelor alocate de la bugetul de stat prin Program potrivit destinaţiei pentru care au fost alocate; 
· beneficiarii sunt responsabili pentru derularea eficientă a procesului de implementare a obiectivelor de investiţii aprobate în cadrul Programului;

· beneficiarii au obligaţia să pună la dispoziţia Ministerului Dezvoltării Regionale şi Administraţiei Publice, la solicitarea acestuia, toate documentele justificative privind derularea investiţiei, răspunzând de realitatea, exactitatea şi legalitatea acestora, precum şi de sumele cheltuite în scopul pentru care au fost alocate;
· beneficiarii au obligaţia să transmită ministerului o notă justificativă cu privire la orice modificare ulterioară a datelor transmise din solicitarea de finanţare prin Programul naţional de dezvoltare locală a obiectivului de investiţii (anexa nr.3 la normele metodologice), precum şi orice modificare cu privire la datele transmise în baza cărora au fost încheiate contractele de finanţare;

· beneficiarii finanţărilor vor promova faptul că proiectele sunt finanţate de Guvernul României, prin Programul naţional de dezvoltare locală, coordonat de MDRAP. În acest sens, beneficiarul finanţării are obligaţia să informeze publicul cu privire la implementarea proiectului, prin amplasarea la locul investiţiei a unui panou de informare, modelul acestuia fiind anexat prezentului ghid anexa 6;

· prin semnarea contractului de finanţare, beneficiarul acceptă termenii şi condiţiile în care va primi finanţarea nerambursabilă şi se angajează să implementeze pe propria răspundere proiectul pentru care primeşte finanţare cu respectarea legislaţiei naţionale;

· beneficiarul îşi asumă integral răspunderea pentru prejudiciile cauzate terţilor din culpa sa pe parcursul implementării proiectului, în conformitate cu prevederile legislaţiei naţionale relevante;
· beneficiarul trebuie să păstreze toată documentaţia legată de implementarea proiectului inclusiv inventarul asupra bunurilor dobândite prin finanţarea nerambursabilă, conform legii.
1.9  Sancţiuni în cazul în care beneficiarul PNDL nu respectă caluzele contratuale şi legislaţia naţională

În cazul în care beneficarul contractului de finanţare nu respectă clauzele contractuale şi legislaţia naţională, MDRAP poate decide:

· Rezilierea contractului de finanţare cu recuperarea sumelor transferate/decontate;

· Recuperarea sumelor transferate/decontate.
II. Accesarea finanțării PNDL
Programul se finanţează prin:

· sume din transferuri, alocate bugetelor locale, de la bugetul de stat, aprobate cu această destinaţie în bugetul Ministerului Dezvoltării Regionale şi Administraţiei Publice;

· sume din bugetele locale alocate cu această destinaţie;

· alte surse legal constituite.

Sumele alocate de la bugetul de stat prin PNDL sunt surse de finanțare complementare pentru bugetele locale.
2.1 Care sunt etapele cheie în obținerea finanțării?
Obținerea finanțării de la bugetul de stat este un proces ce implică stabilirea unor etape cheie și respectarea termenilor limită conform legislației în vigoare. Principalele etape pentru a obține finanțarea PNDL sunt următoarele:
Etapa 1: Solicitanții transmit ministerului solicitarea de finanțare prin PNDL
Conform art. 9 alin. (1) din OUG nr. 28/2013 solicitanții programului transmit în termen de 30 de zile de la aprobarea legii bugetului de stat, necesarul de sume pentru finalizarea obiectivelor de investiții în continuare şi pentru obiectivele incluse în program pentru anul în curs şi estimările pentru următorii ani, în funcţie de graficul de execuţie, precum şi propunerile de obiective noi de investiţii propuse a fi incluse în program, după caz.
Etapa 2: MDRAP întocmește și publică lista de obiective de investiții pe site-ul instituţiei 
Conform art. 9 alt. (2) din OUG nr. 28/2013, ministerul centralizează propunerile transmise conform etapei 1 şi, în baza criteriilor aprobate prin hotărâre a Guvernului, şi a analizei proprii de specialitate, şi în limita creditelor de angajament şi a creditelor bugetare aprobate anual cu această destinaţie şi a estimărilor pentru următorii 3 ani, prevăzute în legea bugetară anuală, întocmeşte lista de obiective propuse spre finanţare, listă care se aprobă prin ordin al ministrului dezvoltării regionale şi administraţiei publice.
Etapa 3: Solicitanții/beneficiarii transmit ministerului documentațiile tehnico-economice

Conform art. 10 alin.. (5) din normele metodologice, pentru a încheia contractele de finanțare multianuale pentru obiectivele de investiții noi incluse în lista de obiective propuse spre finanțare, beneficiarii transmit ministerului:
· adresa de înaintare;

· documentaţiile tehnico-economice ale obiectivelor de investiţii, întocmite la faza de proiectare, studiu de fezabilitate/documentaţie de avizare a lucrărilor de intervenţii, aprobate în condiţiile legii prin hotărâri ale consiliului local/judeţean de aprobare a indicatorilor tehnico-economici;
· hotărâri ale consiliului local/judeţean de asigurare a finanţării pentru categoriile de cheltuieli care nu se finanţează de la bugetul de stat prin Program prevăzute la art. 8 alin. (3) din normele metodologice; 

· devizul general actualizat, defalcat pe categorii de lucrări şi categorii de cheltuieli;
· certificatul de urbanism însoţit de avizele şi acordurile stabilite prin acesta, după caz.

	A NOTA!
	Pentru obiectivele de investiții noi propuse la finanțare în anul curent, beneficiarii vor depune la MDRAP documentații tehnico-economice, în funcție de specificul obiectivului - pentru construcție existentă se depune documentația de avizare a lucrărilor de intervenții (DALI) însoțită de studii și expertize, iar pentru construcție nouă se depune studiu de fezabilitate însoțit de studii specifice.

Certificatul de urbanism va fi eliberat în vederea obținerii autorizației de construire și va menționa toate avizele/ acordurile necesare pentru realizarea investiției. Certificatele de urbanism emise fără specificarea avizelor/acordurilor nu vor fi luate în considerare.

Pentru obiectivele de investiții noi, documentele tehnico-economice obligatorii diferă în funcție de tipul lucrărilor (existente sau noi). Lista acestor documente este prezentată la capitolul « Informații utile » din prezentul ghid.


Pentru a încheia contractele de finanțare multianuale pentru obiectivele de investiții în continuare beneficiarii transmit ministerului:

· adresa de înaintare;
· autorizaţia de construire valabilă; 
· documente care să prezinte stadiul fizic realizat;
· devizul general actualizat conform art. 12 alin. (5) din normele metodologice şi/sau devizul general pentru lucrările rest de executat defalcat pe categorii de lucrări şi categorii de cheltuieli;
·  hotărârea consiliului local/judeţean de aprobare a indicatorilor tehnico-economici actualizaţi; 
· hotărârea consiliului local/judeţean de asigurare a finanţării pentru categoriile de cheltuieli care nu se finanţează de la bugetul de stat prin Program prevăzute la art. 8 alin. (3) din normele metodologice, după caz;
· contractele de achiziţii publice, inclusiv actele adiţionale încheiate.

Pentru obiectivele de investiții incluse în Program, care nu au mai fost finanțate prin Programul Național de Dezvoltare Locală, cuprinse în lista de obiective propuse spre finanțare  în vederea încheierii contractelor de finanţare multianuale, beneficiarii transmit ministerului:
· adresa de înaintare;
· autorizaţia de construire valabilă:

· documente care să prezinte stadiul fizic realizat;

· devizul general actualizat conform art. 12 alin.(5) din normele metodologice şi/sau devizul general pentru lucrările rest de executat defalcat pe categorii de lucrări şi categorii de cheltuieli;

· hotărârea consiliului local/judeţean de aprobare a indicatorilor tehnico-economici;

· hotărârea consiliului local/judeţean de asigurare a finanţării pentru categoriile de cheltuieli care nu se finanţează de la bugetul de stat prin Program, prevăzute la art. 8 alin.(3) din normele metodologice după caz;
· contractele de achiziţii publice, inclusiv actele adiţionale încheiate conform legislaţiei în materie.

	A NOTA!
	Beneficiarii răspund pentru realitatea, exactitatea şi legalitatea datelor prezentate.

Valoarea restului cheltuielilor necesare pentru finalizarea obiectivului de investiţii se poate actualiza în condiţiile legii, în funcţie de evoluţia indicilor de preţuri, la data încheierii contractului de finanţare multianual, cu respectarea prevederilor din contractele de achiziţie publică încheiate.


Etapa 4: Ministerul analizează documentațiile tehnico-economice

Toate documentațiile tehnico-economice aferente obiectivelor de investii sunt analizate de direcția de specialitate a ministerului în funcție de:
· gradul de pregătire a documentelor - documentaţiile tehnico-economice sunt completate, întocmite şi actualizate conform prevederilor Hotărârii Guvernului nr. 28/2008;

· existenţa hotărârilor consiliului local/judeţean de aprobare a indicatorilor tehnico-economici;
· existenţa hotărârilor consiliului local/judeţean de asigurare a finanţării pentru categoriile de cheltuieli, după caz;

· cheltuielile cuprinse în devizele generale sunt defalcate şi sunt calculate cu respectarea standardelor de cost în vigoare.

	A NOTA!
	Valoarea aprobată prin ordinul ministrului dezvoltării regionale şi administraţiei publice se poate modifica în situaţia în care, după analiza de specialitate a documentelor prevăzute la etapa 3, se constată că aceasta cuprinde categorii de cheltuieli transmise iniţial care nu se pot finanţa prin Program de la bugetul de stat sau nu se încadrează în standardele de cost, conform prevederilor art. 8 din normele metodologice şi/sau se constată că încalcă alte prevederi legale.


Etapa 5: Se încheie contracte multianuale între MDRAP și beneficiari
În urma unei analize tehnico-economice favorabilă, MDRAP încheie contracte de finanțare multianuale cu o durată de maximum 4 ani în limita creditelor de angajament aprobate şi a creditelor bugetare aprobate şi/sau estimate cu această destinaţie, fără eşalonarea anuală a creditelor bugetare, care se înscriu cumulat pentru toată perioada de finanţare.

	A NOTA
	În funcţie de prevederile bugetare aprobate anual cu această destinaţie, durata contractelor de finanţare prevăzută mai sus poate fi prelungită până la maximum 2 ani.


Etapa 6: Obligaţiile beneficiarilor după încheierea contractelor de finanţare multianuale

Beneficiarii demarează procedurile de achiziţie publică de bunuri/servicii/lucrări cu respectarea legislaţiei în materie şi încheie contractele de achiziţie publică.

După încheierea contractelor de achiziţie, beneficiarii actualizează corespunzător devizul general, rezultând valoarea de finanţare a obiectivului de investiţie, şi îl transmit ministerului, însoţit de contractele de achiziţii publice, în termen de 30 de zile calendaristice.

	A NOTA!
	Valoarea de finanţare a obiectivului de investiţie se aprobă prin hotărâre de consiliu local/judeţean şi, după emiterea autorizaţiei de construire, acestea se transmit la ministerului în termen de 30 de zile calendaristice, în vederea modificării în mod corespunzător a ordinului ministrului dezvoltării regionale şi administraţiei publice şi a contractului de finanţare.


Etapa 7: Beneficiarii solicită în scris transferul sumelor alocate
După încheierea contractelor de finanțare, beneficiarii pot solicita în scris transferul sumelor alocate, necesare pentru decontarea bunurilor achiziţionate, serviciilor prestate, lucrărilor executate, corelat cu graficele de execuţie ale livrării de bunuri, prestării serviciilor, execuţiei lucrărilor, în funcţie de necesităţi, în limita contractelor de finanţare multianuale încheiate. Pentru a efectua acestă solicitare, aceștia vor folosi modelul prevăzut în anexa 4 a normelor metodologice.
Ministerul verifică conformitatea, exactitatea datelor şi legalitatea solicitărilor. Se pot întâlni două situaţii:

1. Documentaţiile transmise de beneficiari şi înregistrate la minister în vederea decontării sunt complete, conforme cu prevederile legale şi nu necesită clarificări şi/sau completări, caz în care se iau în considerare în vederea decontării.

2. Documentaţiile transmise de beneficiari şi înregistrate la minister în vederea decontării nu sunt complete şi conforme cu prevederile legale şi/sau necesită clarificări, caz în care se comunică beneficiarului, în termen de 5 zile lucrătoare de la data înregistrării, observaţiile şi/sau propunerile necesare modificării/completării acestora.

	A NOTA!
	Solicitarea de transfer revizuită cu modificările/completările ulterioare aduse documentaţiei iniţiale va primi un nou număr de înregistrare fiind considerată solicitare nouă.


În situaţia în care solicitările de transfer depăşesc 80% din creditele bugetare disponibile în anul în curs, prevăzute în buget, ministerul procedează astfel:

    a) notifică beneficiarii contractelor de finanţare cu privire la data-limită până la care aceştia mai pot depune solicitări de transferuri, data-limită fiind considerată data la care solicitarea de transfer s-a înregistrat la minister;

    b) efectuează transferurile către beneficiari în limita creditelor bugetare disponibile, în ordinea cronologică depunerii solicitărilor;

    c) în situaţia în care, după solicitările depuse conform termenului prevăzut la lit. a), se constată că mai sunt sume disponibile pentru realizarea transferurilor, ministerul prelungeşte termenul de depunere a solicitărilor până la utilizarea integrală a creditelor bugetare aprobate cu această destinaţie;

    d) în cazul în care solicitările de transfer, depuse în termenele prevăzute la lit. a) şi c), depăşesc sumele aprobate în bugetul ministerului cu această destinaţie, acestea se restituie beneficiarilor.

În situaţia suplimentării creditelor bugetare, ministerul notifică beneficiarii cu privire la reluarea transferurilor de sume în condiţiile menţionate mai sus.

	A NOTA!
	 După primirea notificării prevăzute la lit. a), beneficiarii dispun măsurile necesare evitării înregistrării de arierate, respectiv sistarea livrării de bunuri, prestarea de servicii, execuţia de lucrări sau continuarea acestora din surse proprii sau alte surse legal constituite, respectiv sistarea livrării de bunuri, prestarea de servicii, execuţia de lucrări sau continuarea acestora din surse proprii sau alte surse legal constituite sau continuarea acestora din surse proprii sau alte surse legal constituite.


Solicitările de transfer a sumelor alocate/necesare pot fi transmise de către beneficiari şi în următoarele situaţii:
1. Conform art. 13 alin.(7) din Normele metodologice aprobate prin Ordinul nr. 1851/2013, în aplicarea prevederilor art. 10 alin. (6) din OUG nr. 28/2013, beneficiarii care au încheiate contracte de finanţare multianuale pot deconta din surse proprii sau alte surse legal constituite sumele aferente contribuţiei de la bugetul de stat şi pot solicita în scris recuperarea acestora de la minister, în limita contractului de finanţare încheiat, numai pentru bunurile achiziţionate, serviciile prestate, lucrările executate, după data intrării în vigoare a Ordonanţei de urgenţă a Guvernului nr. 46/2015 pentru stabilirea unor măsuri financiare şi pentru modificarea şi completarea unor acte normative şi după aprobarea listei cu obiectivele de investiţii care se finanţează.

	A NOTA!
	Solicitarea de transfer pentru recuperarea sumelor decontate din surse proprii sau alte surse legal constituite, corespunzătoare bunurilor achiziţionate, serviciilor prestate, lucrărilor executate, se întocmeşte conform modelului prevăzut în anexa nr. 4 la normele metodologice şi va fi însoţită de documente justificative prin care se va face dovada efectuării plăţii de la bugetul local sau alte surse legal constituite.


1. Pentru a solicita transferul unor obligații de plată neonorate de către minister, din lipsa creditelor bugetare şi prevăzute în contractele de finanţare multianuale, beneficiarii pot solicita în scris ministerului transferarea acestor sume. În acest caz, beneficiarii au obligația să transmită, pe lângă anexa nr. 4, și anexa nr. 5 din normele metodologice completate corespunzător. În acest caz, plata se va face pentru obiectivele de investiţie pentru care au fost încheiate contracte de finanţare multianuale, doar în limita acestora şi în limita creditelor bugetare aprobate ulterior în buget cu această destinaţie.
2. Pentru obiectivele de investiţii incluse în Program, dar nefinanţate sau finanţate parţial din sume de la bugetul de stat, prin bugetul ministerului, se pot solicita transferul sumelor şi pentru lucrările efectuate anterior încheierii contractului de finanţare multianual şi nedecontate de beneficiar, în limita creditelor bugetare aferente anului în curs în care se face solicitarea și decontarea, conform contractului de finanţare.

Etapa 8: Ministerul transferă sumele pentru obiectivele de investiții
Transferul sumelor de investiții se va efectua cu respectarea contractului de finanțare încheiat între MDRAP și beneficiarii, precum şi a legislaţiei naţionale.

Suma care se acordă de la bugetul de stat pentru finanţarea obiectivelor de investiţii prin Program se transferă beneficiarilor în limita creditului bugetar anual al ministerului aprobat cu această destinaţie, în ordinea cronologică de înregistrare a solicitării de transfer a sumelor necesare pentru decontarea bunurilor achiziţionate/serviciilor prestate/lucrărilor executate.

În funcție de natura transferului, sumele vor fi virate:

· pentru anul curent, în conturile de venituri deschise la Trezoreria Statului, conform clasificaţiei bugetare, cod 42.02.65 „Finanţarea Programului Național de Dezvoltare Locală”;
· pentru anii precedenţi, sume pentru obligațiile de plată neonorate de către MDRAP, în conturile de cheltuieli bugetare corespunzătoare celor din care au fost efectuate plăţile în anii precedenţi, în contul IBAN RO33TREZ70020A363201XXXX „Sume provenite din finanţarea bugetară a anilor precedenţi”.
	A NOTA!
	Pentru a accesa sumele aferente alocate de la bugetul de stat prin bugetul MDRAP, beneficiarii își vor deschide conturi la unităţi ale Trezoreriei Statului, conform clasificaţiei bugetare. 
Ministerul virează prin ordin de plată sumele alocate către beneficiari în conturile deschise la Trezoreria Statului.




Etapa 9: Beneficiarii justifică utilizarea sumelor alocate

Beneficiarii sunt obligați sa justifice utilizarea sumelor alocate de la bugetul de stat. Pentru acesta, în termen de 30 de zile de la efectuarea transferului de către MDRAP, aceștia vor transmite ministerului justificarea utilizării sumelor transferate, conform modelului prevăzut în anexa nr. 5 la normele metodologice completat corespunzător.

Printre atribuțiile beneficiarilor privind supervizarea lucrărilor se numără:

· asigurarea calității privind proiectarea și execuția proiectului realizat pe baza reglementărilor tehnice și a studiile de expertiză efectuate;

· obţinerea acordurilor şi a avizelor prevăzute de lege, precum şi a autorizaţiei de construire;

· verificarea proiectelor de către specialiști verificatori atestați;

· verificarea execuției corecte a lucrărilor pe tot parcursul acestora de către diriginți de specialitate sau alți operatori economici specializați;

· asigurarea unei poziții decizionale privind soluționarea neconformităților şi a defectelor apărute pe parcursul execuției proiectelor şi a execuţiei lucrărilor;
· asigurarea unei poziții decizionale privind soluționarea deficienţelor proiectelor;

· recepționarea lucrărilor de construcții la terminarea acestora dar și la expirarea perioadei de garanție;

· solicitarea experților tehnici atestați pentru verificarea construcțiilor, după caz;

· asigură materialele, personalul și fondurile necesare pentru buna utilizare a construcției recepționate;

· asigură conform contractului, decontarea contravalorii lucrărilor executate și vizate de dirigintele de șantier.

Conform formularului F3 din Ordinul nr. 863/2008, listele întocmite lunar de către constructor privind cantitățile de lucrări trebuie să respecte formatul prezentat în oferta anexă a contractului de execuție.
În situaţia în care ministerul constată că beneficiarii au utilizat sumele transferate cu nerespectarea prevederilor legale sau contractuale, acesta notifică beneficiarii cu privire la prevederile încălcate, şi solicită restituirea în termen de 30 de zile calendaristice a sumelor decontate necuvenit.

În cazul în care beneficiarii nu restituie sumele decontate necuvenit în termenul stabilit, ministerul solicită în scris Ministerului Finanţelor Publice sistarea alimentării atât cu cote defalcate din impozitul pe venit, cât şi cu sume defalcate din unele venituri ale bugetului de stat pentru echilibrare, cu excepţia plăţilor pentru achitarea drepturilor salariale şi a contribuţiilor aferente atunci când nu pot fi asigurate din venituri proprii. 

	A NOTA!
	Alocarea şi utilizarea cotelor defalcate din impozitul pe venit şi a sumelor defalcate din unele venituri ale bugetului de stat pentru echilibrarea bugetelor locale care au fost sistate în condiţiile altor acte normative se menţin.


Ministerul comunică în scris Ministerului Finanţelor Publice recuperarea sumelor de la beneficiari, acesta din urmă dispunând încetarea restricţiilor prevăzute mai sus.

Etapa 10: Beneficiarii justifică performanța și eficiența obiectivul de investiții
Beneficiarii au obligația de a transmite ministerului date și informații necesare stabilirii indicatorilor de performanță și eficiență ai Programului în vederea evaluării performanţei acestuia, pentru obiectivul de investiții finanțat prin PNDL.

	A NOTA!
	Până la data de 30 ianuarie a fiecărui an, pentru anul anterior respectiv în termen de 30 de zile de la data recepţiei la terminarea lucrărilor, beneficiarii trebuie să transmită ministerului date și informații cu privire la obiectivul de investiții finanțat prin PNDL. Acestea vor fi confom modelului prevăzut în anexa nr. 7 din norme metodologice PNDL.


Beneficiarii au obligația de a transmite ministerului, în termen de 30 de zile de la terminarea lucrărilor, în copie conformă cu originalul, procesele-verbale de recepție la terminarea lucrărilor.
[image: image2.emf]Etapa Tip de obiective de 

Documente necesare Observații

0

1noi propuse/ incluse multianual anexa nr. 3 din norme metodologice * Solicitarea cuprinde suma totală

* Contratul de finanțare va fi multianual

1incluse multianual anexa nr. 3 din norme metodologice * Solicitarea cuprinde eventuale modificări ale sumelor reprezentând restul cheltuielilor necesare pentru finalizarea 

obiectivului de investiții, pentru anul in curs, precum și creditele bugetare estimate prin contractul de finanțare

* Contractele de finanţare multianuale încheiate între Ministerul Dezvoltării Regionale şi Administraţiei Publice şi 

beneficiari au o durată de maximum 4 ani şi se încheie în limita creditelor de angajament aprobate şi a creditelor bugetare 

aprobate şi/sau estimate cu această destinaţie, fără eşalonarea anuală a creditelor bugetare, care se înscriu cumulat pentru 

toată perioada de finanţare

2

3noi propuse multianual *documentaţiile tehnico-economice ale obiectivelor de investiţii, întocmite la faza de proiectare, studiu 

de fezabilitate/documentaţie de avizare a lucrărilor de intervenţii, aprobate în condiţiile legii prin 

hotărâri ale consiliului local/judeţean de aprobare a indicatorilor tehnico-economici;

*devizul general actualizat, defalcat pe categorii de lucrări şi categorii de cheltuieli;

*hotărâri ale consiliului local/judeţean de asigurare a finanţării pentru categoriile de cheltuieli care nu 

se finanţează de la bugetul de stat prin Program;

*certificatul de urbanism însoţit de avizele şi acordurile stabilite prin acesta.

3incluse multianual *autorizaţia de construire valabilă:

*documente care să prezinte stadiul fizic realizat;

*devizul general actualizat şi/sau devizul general pentru lucrările rest de executat defalcat pe categorii 

de lucrări şi categorii de cheltuieli;

*hotărârea consiliului local/judeţean de aprobare a indicatorilor tehnico-economici actualizaţi;

*hotărârea consiliului local/judeţean de asigurare a finanţării pentru categoriile de cheltuieli care nu se 

finanţează de la bugetul de stat prin Program, după caz;

*contractele de achiziţii publice, inclusiv actele adiţionale încheiate.

Pentru a încheia contractele de finanțare multianuale pentru obiectivele de investiții care nu au mai fost finanţate PNDL, se 

trasmit aceleași documente ca și pentru contractualizarea obiectivelor în continuare.

4

5noi propuse/ incluse multianual devizul general al obiectivelor de investiții După încheierea contractelor de achiziţie, beneficiarii actualizează corespunzător devizul general, rezultând valoarea de 

finanţare a obiectivului de investiţie, şi îl transmit Ministerului Dezvoltării Regionale şi Administraţiei Publice, însoţit de 

contractele de achiziţii publice, în termen de 30 de zile calendaristice.

6incluse multianual anexa nr. 4 din norme metodologice Se va solicia transferul sumei alocate prevăzută în contractul de finanțare multianuală.

6incluse multianual anexa nr. 5 din norme metodologice  În cazul în care beneficiarii doresc să solicite transferul unor obligații de plată neonorate de către MDRAP, prevăzute în 

contractele de finanțare multianuale, aceștia au obligația să transmită pe lângă anexa nr. 4 și anexa nr. 5 completată 

corespunzător.

7

8incluse multianual anexa nr. 5 din norme metodologice Pentru a justifica utilizarea sumelor alocate de la bugetul de stat, prin bugetul MDRAP, beneficiarii vor transmite 

ministerului, în termen de 30 de zile de la efectuarea transferurilor de sume, anexa nr. 5 completată corespunzător.

9incluse multianual anexa nr. 6 din norme metodologice Până la data de 30 ianuarie a fiecărui an, pentru anul anterior, respectiv în termen de 30 de zile de la data recepţiei la 

terminarea lucrărilor, date şi informaţii cu privire la obiectivul de investiţii, beneficiarii trebuie să transmită ministerului 

date și informații cu privire la obiectivul de investiții finanțat prin PNDL. 

9incluse multianual procese-verbale La terminarea lucrărilor, beneficiarii au obligația de a transmite ministerului, în copie conformă cu originalul, procesele-

verbale de recepție la terminarea lucrărilor.

Ministerul publică pe site-il ministerului lista de obiective de investiții abrobată

Beneficiarul consultă lista publicată.

Direcția de specialitate a ministerului analizează toate documentațiile tehnico-economice 

Prin legea bugetară anuală se aprobă bugetul PNDL 

MDRAP transferă sumele de investiții contractate beneficiarilor



Tabel recapitulativ al principalelor etape PNDL


2.2 Care sunt demersurile necesare pentru a solicita transferul sumelor alocate prevăzute în contractele definanțare?

Solicitarea transferului de sume alocate prevăzute în contractele de finanțare se face în scris. Conform art. 13 alin (1) şi/sau alin.(7) şi/sau alin.(9) din Normele metodologice aprobate prin Ordinul nr. 1851/2013, beneficiarii trebuie să transmită MDRAP următoarele documente: 
· adresa de înaintare;

· anexa 4 din normele metodologice.

Cum se completează anexa 4?

· Situația se completează cu denumirea obiectivului de investiții identică cu cea care a fost aprobată prin ordin și care este înscrisă în contractul de finanțare. La numărul contractului de finanțare se completează numărul MDRAP al contractului inițial de finanțare (nu al actelor adiționale);

· Coloana 1 - se completează valoarea totală a contractului de finanțare, (Punctul IV. Alin. (1) - Obiectul contractului îl constituie alocarea unei finanţări din bugetul Ministerului Dezvoltării Regionale şi Administraţiei Publice în sumă totală de ……….) 

	A NOTA!
	Atenție, Contractul de finanțare a fost modificat prin acte adiționale. Se înscrie valoare din ultimul act adițional în vigoare;


· 
Coloana 2 = coloana 3 + coloana 4  - se completează cu valoarea totală decontată de la bugetul de stat, din valoarea contractului de finanțare (col. 3) și valoarea decontată de la bugetul local (col. 4);

· 
Coloana 3 - se completează cu valoarea totală decontată de la bugetul de stat din valoarea înscrisă în contractul de finanțare la pct. IV alin. (1);

· 
Coloana 4 - se completează cu valoarea totală decontată de la bugetul local în perioada 2015-2018 (perioada de valabilitate a contractului de finanțare);

· 
Coloana 5 = coloana 6 + coloana 7  - se completează cu valoarea totală nedecontată de la bugetul de stat (col. 6) și de la bugetul local (col. 7);

· 
Coloana 6  = col. 1 – col. 3 -  se completează cu valoarea totală nedecontată de la bugetul de stat din valoarea înscrisă în contractul de finanțare la pct. IV alin. (1);

· 
Coloana 7  - se completează cu valoarea totală nedecontată de la bugetul local pentru perioada 2015-2018;

· 
În coloanele 8 și 9 se înscriu datele din situația de lucrări pe bază căreia a fost emisă factura care se solicită la plată. 

· 
În coloanele 10, 11 și 12 se completează cu datele din factura care se solicită la plată. La coloana 12 se completează și rândul cu „Total”.

· 
Coloana 13 se completează cu suma solicitată la plată din factura înscrisă la coloana 12 și nu trebuie să depășească valoarea înscrisă la coloana 6 (respectiv suma rămasă nedecontată de la bugetul de stat, din contractul de finanțare). 

· 
La coloana 13 suma solicitată la plată trebuie defalcată pe fiecare factură. Se completează obligatoriu și rândul cu „Total”.

	A NOTA!
	Atenție, valoarea solicitată la plată de la bugetul de stat, înscrisă la coloana 13, trebuie să se încadreze în categoriilor de cheltuieli care se pot finanţa prin Program de la bugetul de stat. Acestea se regăsesc la Art. 8 alin. (1) din Normele metodologice pentru punerea în aplicare a prevederilor Ordonanţei de urgenţă a Guvernului nr. 28/2013 pentru aprobarea Programului naţional de dezvoltare locală, aprobate prin OMDRAP nr. 1851/2013, republicat, cu modificările și completările ulterioare. Aceste cheltuieli pot fi finanțate și de la bugetul local.


· Coloana 14 se completează cu stadiul fizic realizat al obiectivului de investiții la momentul solicitării sumelor.

Declarația pe proprie răspundere se completează și se semnează/ștampilează de  beneficiar prin reprezentantul legal al U.A.T.-ului.

Suma solicitată în declarația pe propria răspundere trebuie să coincidă cu totalul sumei solicitate de la bugetul de stat înscrisă în coloana 13.

Tabelul cu situația privind necesarul de fonduri, declarația pe propria răspundere și semnătura/ stampila beneficiarului trebuie să fie toate pe aceiași pagină.
	A NOTA!
	La solicitarea unor obligații de sumele alocate și prevăzute în contractele de finanțare, dar neonorate de către MDRAP, beneficiarii trebuie să completeze pe lângă anexa 4 și anexa 5 la normele metodologice. 


2.3 Achiziții în cadrul proiectului

Beneficiarii se angajează a respecta legislația națională privind atribuirea contractelor de achiziţii necesare împlementării proiectului. Cel mai important act normativ privind procedurile de achiziție publică în România este Ordonanța de Urgență a Guvernului (OUG) nr. 34/2006 privind atribuirea contractelor de achiziție publică, a contractelor de concesiune de lucrări publice și a contractelor de concesiune de servicii. De asemenea, beneficiarii pot consulta instrucțiunile prevăzute în manualul „Achiziții publice și contractare”.
Principalele instituții care asigură împlementarea normelor în domeniul achizițiilor publice în România sunt:

· Agenţia Naţională pentru Achiziţii Publice, având rolul unui organism de reglementare şi rolul unui organism de control ex ante;  

· Consiliul Național de Soluționare a Contestațiilor (CNSC) având rolul unui organism de recurs;

· Agenţia pentru Agenda Digitală a României care este operatorul național al Sistemului Electronic de Achiziție Publică;

· SEAP este un sistem informațional de achiziție publică (ce poate fi accesat la adresa www.e-licitatie.ro) la care au acces operatorii economici și autoritățile contractante în cadrul procesului de achiziție publică.

Pe parcursul derulării procedurilor de achiziţii, la adoptarea oricărei decizii, trebuie avute în vedere următoarele principii:

· nediscriminarea;

· tratamentul egal;

· recunoaşterea reciprocă;

· transparenţa;

· proporţionalitatea;

· eficienţa utilizării fondurilor;

· asumarea răspunderii.
Legislația privind procedurile naționale de achiziție publică prevede trei tipuri principale de contracte
: 

· contracte de furnizare – este acel contract de achiziţie publică, altul decât contractul de lucrări, care are ca obiect furnizarea unuia sau mai multor produse, prin cumpărare, inclusiv în rate, închiriere sau leasing, cu sau fără opţiune de cumpărare.

· contracte de servicii – este acel contract de achiziţie publică, altul decât contractul de lucrări sau de furnizare, care are ca obiect prestarea unuia sau mai multor servicii, astfel cum acestea sunt prevăzute în Anexele nr. 2A şi 2B la OUG nr. 34/2006.

· contracte de lucrări – este acel contract de achiziţie publică care are ca obiect: a) fie execuţia de lucrări legate de una dintre activităţile cuprinse în Anexa nr. 1 la OUG nr. 34/2006 sau execuţia unei construcţii; b) fie atât proiectarea, cât şi execuţia de lucrări legate de una dintre activităţile cuprinse în Anexa nr. 1 la OUG nr. 34/2006 sau atât proiectarea, cât şi execuţia unei construcţii; c) fie realizarea prin orice mijloace a unei construcţii care corespunde necesităţii şi obiectivelor autorităţii contractante, în măsura în care acestea nu corespund prevederilor lit. a) şi b).

Procedurile de atribuire a contractului de achiziţie publică sunt:

· licitația deschisă;

· licitația restrânsă (cu două etape: selectarea celor mai buni operatori economici pe baza criteriilor de calificare și selecție și evaluarea propunerilor tehnice și financiare pe baza criteriilor de atribuire);

· dialogul competitiv;

· negocierea, cu publicarea prealabilă a unui anunț de participare;

· negocierea, fără publicarea unui anunț de participare;

· cererea de ofertă;

· concursul de soluții.

Manualul „Achiziți publice și contractare” prezintă contextul detaliat privind achizițiile publice și modul de selectare a contractanților, cum ar fi selectarea constructorului și a dirigintelui de șantier.
	A NOTA!
	Procedura de atribuire a unui contract de lucrări se iniţiază prin publicarea unui anunţ de participare.

Cu titlu de exemplu, publicarea în Jurnalul Oficial al Uniunii Europene este obligatorie pentru contractul de lucrări publice, în situaţiile în care valoarea estimată a acestuia este egală sau mai mare decât echivalentul în lei al sumei de 5.000.000 euro
.



Beneficiarii trebuie să aibă în vedere faptul că nerespectarea prevederilor legale privind achiziţiile publice de furnizare, servicii şi lucrări de investiţii atrag consecinţe negative pe linia asigurării eficienţei, economicităţii şi eficacităţii achiziţiilor efectuate, neasigurarea unor politici concurenţiale de achiziţie, care să permită obţinerea unui preţ la nivelul celui uzual practicat pe piaţă.

În vederea respectării prevederilor  O.U.G.  nr. 34/2006 privind atribuirea contractelor de achiziţie publică, a contractelor de concesiune de lucrări publice şi a contractelor de concesiune de servicii, beneficiarii trebuie să aibă în vedere evitarea, pe lângă alte abateri, a următoarelor:
· neîntocmirea programului anual al achiziţiilor publice în structura reglementată;
· alegerea eronată a procedurii de atribuire a contractelor de achiziţii publice de bunuri şi lucrări;
· stabilirea incorectă a regulilor de estimare a contractelor de achiziţie publică, în scopul divizării contractelor în două sau mai multe contracte de valoare mai mică pentru încadrarea în pragul valoric de 30.000/100.000 euro pentru achiziţie directă;
· nerespectarea regulilor de estimare a valorii contractelor şi de selectare a procedurii de atribuire a contractului de achiziţie;
· subcontractarea în alte condiţii decât cele prevăzute de legislaţia în domeniul achiziţiilor publice, de exemplu: subcontractarea integrală a unor lucrări de investiţii; oferta nu a fost însoţită de lista subcontractanţilor; 
· modificarea prevederilor iniţiale ale contractului de achiziţie publică fără a respecta prevederile legale (extinderea termenului prevăzut în contract), modificarea specificaţiilor tehnico-economice după atribuirea contractului, acceptarea creşterilor de preţ nu în funcţie de inflaţie, ci pe baza unei documentaţii depuse de constructor, majorarea nejustificată a valorii contractului de lucrări prin încheierea de acte adiţionale pentru lucrări suplimentare apărute pe parcurs, stabilite peste cantităţile necesare executării obiectivului;
· cesiunea contractului de lucrări, în condiţiile în care este permisă numai cesiunea creanţelor născute din contractele de achiziţie publică.


2.4 Calendar orientativ
Exemplu de calendar pentru un obiectiv de investiții nou
III. Informații utile
3.1 Principalii pași privind planificarea unui proiect

Orice proiect de investiții are un ciclu de viată compus din diferite etape, cum ar fi planificare, pregătire, contractare, supervizare/ implementare și post – implementare.

Acest ghid se rezumă în a prezenta sumarul etapei de planificare a unei investiții. Pentru a obține mai multe informații privind acestă fază sau celelalte faze specifice ciclului de viață a unui proiect, beneficiarii pot consulta manualul Planificarea Proiectelor.

În general, orice acțiune care vizează atingerea unui obiectiv trebuie planificată și cu cât ea este mai amplă și mai complicată cu atât este mai necesară elaborarea unui plan. Acest lucru este valabil și în cazul proiectelor, acestea fiind compuse în general dintr-un număr ridicat de activități care se intercondiționează. În acest sens, definirea unui plan reprezintă o etapă esențială în realizarea și reușita proiectului.

Scopul planificării: În principiu, această fază reflectă felul în care se preconizează realizarea efectivă a proiectului, de la faza de concepție și până la finalizare. Elementele definite în acestă fază ar trebui să să faciliteze membrilor cheie (Consiliul Local, Consiliul Județean, finanțator) luarea unei decizii în cunoștință de cauză privind eventuala implicare a organizației în acest proiect. 

Dacă decizia este pozitivă, se pot începe lucrările pentru o nouă fază a proiectului, pregătirea. 

Daca decizia este negativă, orice acțiune secundară este stopată, iar proiectul se termină înainte de a implica organizația în cheltuieli majore inutile.

Conceptele generale de planificare a unui proiect sunt:

	A NOTA!
	Problemele identificate trebuie să exprime nevoi a grupului țintă și nu lipsuri.


1. M1.  Master Plan

· se identifică o serie de proiecte compuse din acțiuni care să fie implementate;

· se identifică condiționările acestora (timp, cost, resurse);

· se prioritizează proiectele de investiții;

· se identifică sursele de finanțare.

2. Strategia de dezvoltare este transpusă în practică.

Fiecare proiect de investiții trebuie să facă parte din strategia de dezvoltare sau master planul definite de către administrațiile locale/ regionale. În cazul în care administrația identifică un proiect care nu a fost inclus în strategia de dezvoltare, master planul sau în general, în documentele de planificare, atunci trebuie verificată compatibilitatea acestuia cu obiectivele/ strategia la nivel local, regional și național pentru a asigura coerența/ coordonarea cu celelalte directive sau proiecte de dezvoltare. 

3.2  Documentația tehnico – economică obligatorie întocmirii solicitării de finanțare

HG nr. 28/2008 este textul de bază privind aprobarea conţinutului – cadru al documentaţiei tehnico-economice aferente investiţiilor publice, precum şi a structurii şi metodologiei de elaborare a devizului general pentru obiective de investiţii şi lucrări de intervenţii.

În acest sens, HG nr.28/2008 stabilește următoarele definiții:

· analiză cost-beneficiu reprezintă instrumentul de evaluare a avantajelor investiţiilor din punctul de vedere al tuturor grupurilor de factori interesaţi, pe baza valorilor monetare atribuite tuturor consecinţelor pozitive şi negative ale investiţiei – este necesară doar în cazul proiectelor publice majore (vezi capitolul 4 al acestui ghid); 
· lucrări de intervenţii reprezintă lucrările la construcţii; 
· existente, inclusiv instalaţiile aferente, asimilate obiectivelor de investiţii, care constau în: reparaţii capitale, transformări, modificări, modernizări, consolidări, reabilitări termice, precum şi lucrări de intervenţii pentru prevenirea sau înlăturarea efectelor produse de acţiuni accidentale şi calamităţi naturale, efectuate în scopul asigurării cerinţelor esenţiale de calitate şi funcţionale ale construcţiilor, potrivit destinaţiei lor;

· studiu de fezabilitate reprezintă documentaţia tehnico-economică prin care se stabilesc principalii indicatori tehnico-economici aferenţi obiectivului de investiţii pe baza necesităţii şi oportunităţii realizării acestuia şi care cuprinde soluţiile funcţionale, tehnologice, constructive şi economice ce urmează a fi supuse aprobării;

· studiu de prefezabilitate reprezintă documentaţia tehnico-economică prin care se fundamentează necesitatea şi oportunitatea investiţiei pe bază de date tehnice şi economice.

Documentele tehnico-economice obligatorii care trebuie atașate solicitării de finanțare pentru întocmirea proiectului diferă în funcție de tipul lucrărilor de construcție și în mod special, de stadiul avansării lucrărilor: DALI pentru lucrările de construcții existente, studiu de fezabilitate pentru obiectivele de investiții noi.
Tabelul de mai jos redă studiile de specialitate necesare pentru proiectarea lucrărilor de construcții pentru intervenții la construcții existente, inclusiv instalații aferente:

	
	Lucrări de construcții existente

	Tipuri de studii de specialitate
	Drumuri
	Civile (școli, grădinițe, spitale, etc)
	Colectare și evacuare a apelor
	Artă
	Rețele de alimentare cu apă
	Canalizare

	Studiu de fezabilitate 
	Necesar pentru lucrările de construcții pentru obiectivele de investiții noi 

	Certificat de urbanism
	Necesar pentru lucrările de construcții pentru obiectivele de investiții noi

	Studiu de trafic
	Necesar pentru lucrările de construcții pentru obiectivele de investiții noi
	
	
	
	
	

	DALI
	x
	x
	x
	x
	x
	x

	Expertiză tehnică
	x
	x
	x
	x
	x
	x

	Audit energetic
	
	x
	
	
	
	

	Proiect tehnic (inclusiv părți desenate)
	x
	x
	x
	x
	x
	x

	Detalii de execuţie
	x
	x
	x
	x
	x
	x

	Studiu geotehnic 
	x
	x
	x
	x
	x
	x

	Studiu topografic
	x
	x
	
	x
	
	

	Studiu hidrologic
	
	
	x
	x
	
	

	Studii hidrogeologice și chimice privind sursa de apă
	
	
	x
	
	x
	

	Soluții tehnologice privind protecția mediului
	
	
	
	
	
	x


Structura principalelor studii tehnice de specialitate sunt specificate în continuare la punctul 3 „Studii tehnice de specialitate”.
	A NOTA!
	În aplicarea prevederilor art. 2 din Ordinul MDLPL 863/2008, pentru lucrări de intervenții de complexitate redusă, care se execută la construcții existente, cu excepția intervențiilor la elemente structurale, raportul de expertiză tehnică poate fi elaborat prin metoda evaluării calitative, care constă, în principal, în examinarea construcției la fața locului, în ansamblu și în detaliu, precum și în analiza proiectului tehnic al construcției, după caz, a releveelor de degradări și avarii, precum și a datelor referitoare la condiții de execuție, exploatarea și comportarea în timp a construcției.

Lucrările de intervenții de complexitate redusă sunt acele lucrări de mică amploare și dificultate, cu durată scurtă de execuție, cum ar fi lucrările de reabilitare a drumurilor de interes local clasate.


Conform art. 5 alin. (1) din HG nr. 28/2008, proiectarea lucrărilor de construcții pentru obiective de investiții noi, inclusiv extinderi, se elaborează în următoarele faze:

· studiu de fezabilitate;

· proiect tehnic;

· detalii de execuție.

3.2.1 Studiu de fezabilitate

Structura studiului de fezabilitate este definită de HG nr. 28/2008. Acesta conține piese scrise și piese desenate.

Privind piesele scrise, studiul de fezabilitate trebuie să conțină:

1. date generale;

2. informații generale privind proiectul:
a. situația actuală și informații despre entitatea responsabilă cu implementarea proiectului;

b. descrierea investiției (concluziile studiului de prefezabilitate/ scenariile tehnico – economice/ descrierea constructivă, funcțională și tehnologică);

c. date tehnice ale investiției (zona și amplasamentul/statutul juridic al terenului care urmează să fie ocupat/situația ocupărilordefinitive de teren/studii de teren/ caracteristicile principale ale construcțiilor din cadrul obiectivului de investiții/ situația existentă a utilităților și analiza de consum/concluziile evaluării impactului asupra mediului);

d. durata de realizare și etapele principale; graficul de realizare a investiției.

3. costurile estimative ale investiției:
a. valoarea totală cu detalierea pe structura devizului general;

b. eșalonarea costurilor coroborate cu graficul de realizare a investiției.

4. analiza cost – beneficiu (vezi punctul 4 al acestui capitol);

5. sursele de finanțare a investiției;

6. estimări privind forța de muncă ocupată pentru realizarea investiției:
a. număr de locuri de muncă create în faza de execuție;

b. număr de locuri de muncă create în faza de operare.

7. principalii indicatori tehnico – economici ai investiției (vezi punctul 2 al acestui capitol);
8. avize și acorduri de principiu

a. avizul beneficiarului de investiție privind necesitatea și oportunitatea de investiție;

b. certificatul de urbanism;

c. avize de principiu privind asigurarea utilităților;

d. acordul de mediu;

e. alte avize și acorduri de principiu specifice.

Piesele desenate reprezintă documentele principale ale proiectului tehnic. Acestea cuprind toate informațiile necesare elaborării caietelor de sarcini și care, de regulă, se compun din:

· plan de amplasare în zonă (1:25000 – 1:5000);

· plan general (1:2000 – 1:500);

· planuri și secțiuni generale de arhitectură, rezistență, instalații, inclusiv planuri de coordonare a tuturor specialităților ce concură la realizarea proiectului;

· planuri speciale, profile longitudinale, profile transversale, după caz.

	A NOTA!
	Pentru a obține detalii legate de părțile desenate prezente în proiectul tehnic, puteți consulta art 1, pct. 5, lit. B din Ordinul 863/2008 (anexa 14 a acestui ghid).

La elaborarea proiectelor materialele, confecțiile, utilajele tehnologice și echipamentele vor fi definite prin parametri, performanțe și caracteristici.

Este interzis a se face referiri sau trimiteri la mărci de fabrică/ producători/ comercianți sau la alte asemenea recomandări ori precizări care să indice preferințe sau sa restrângă concurența.

Caracteristicile tehnice și parametrii funcționali vor fi prezentați în cadrul unor limite (pe cât posibil) rezultate din breviarele de calcul si nu vor fi date în mod determinist, în scopul de a favoriza un anumit furnizor (producator sau comerciant).


3.2.2 Documentația de avizare a lucrărilor de intervenții

Structura DALI este definită de HG nr. 28/2008. Acest document conține piese scrise și piese desenate.

Privind piesele scrise, documentația de avizare a lucrărilor de intervenții trebuie să conțină:

1. date generale;

2. descrierea investiției

a. situația existentă a obiectivului de investiții (starea tehnică/ valoarea de inventar a construcției/ actul doveditor al forței majore, după caz);

b. concluziile raportului de expertiză tehnică/ audit energetic (prezentarea a cel puțin 2 opțiuni/ recomandarea expertului energetic asupra soluției optime din punct de vedere tehnic și economic);

c. date tehnice ale investiției (descrierea lucrărilor de bază și a celor rezultate ca necesare de efectuat/ descrierea, după caz, a lucrărilor de modernizare efectuate în spațiile consolidate, reabilitate/ consumuri de utilități necesare și estimate);

3. durata de realizare și etapele principale; graficul de realizare a investiției.

4. costurile estimative ale investiției;
a. valoarea totală cu detalierea pe structura devizului general;

b. eșalonarea costurilor coroborate cu graficul de realizare a investiției.

5. indicatori de apreciere a eficienței economice (analiză comparativă a costului realizării lucrărilor de intervenție față de valoarea de inventar a construcției); 
6. sursele de finanțare a investiției;

7. estimări privind forța de muncă ocupată pentru realizarea investiției

a. număr de locuri de muncă create în faza de execuție;

b. număr de locuri de muncă create în faza de operare.

8. principalii indicatori tehnico – economici ai investiției (vezi punctul 2 al acestui capitol)

9. avize și acorduri de principiu

a. certificatul de urbanism;

b. avize de principiu privind asigurarea utilităților;

c. acordul de mediu;

d. alte avize și acorduri de principiu specifice.

Piesele desenate reprezintă documentele principale ale proiectului tehnic. Acestea cuprind toate informațiile necesare elaborării caietelor de sarcini și care, de regulă, se compun din:

· plan de amplasare în zonă (1:25000 – 1:5000);

· plan general (1:2000 – 1:500);

· planuri și secțiuni generale de arhitectură, rezistență, instalații, inclusiv planuri de coordonare a tuturor specialităților ce concură la realizarea proiectului;

· planuri speciale, profile longitudinale, profile transversale, după caz.

3.2.3 Devizul general pentru obiecte de investiții și lucrări de intervenții

Anexa 4 din HG nr. 28/2008 prevede metodologia privind elaborarea devizului general pentru obiectivele de investiții și lucrări de intervenți și definește următoarele aspecte. 

· devizul general este documentația economică care reflectă valoarea totală estimativă a cheltuielilor necesare realizării obiectivelor de investiții sau a cheltuielilor asimilate investițiilor, necesare realizării lucrărilor de intervenții la construcții și instalații, în faza de proiectare studiu de fezabilitate/ documentația de avizare a lucrărilor de intervenții;

· structurarea devizului general se face pe capitole și subcapitole de cheltuieli;

· în cadrul fiecărui capitol/ subcapitol de cheltuieli se înscriu obiective de investiție sau natura cheltuielilor;

· devizul general se actualizează de către beneficiar ori de câte ori este necesar;

· valoarea actualizată a obiectivelor de investiții se aprobă de ordonatori principali de credite.

	A NOTA!
	În cazul lucrărilor de intervenții de natura consolidărilor la construcții existente si instalațiile aferente, precum si în cazul lucrărilor pentru prevenirea sau înlăturarea efectelor produse de acțiuni accidentale si/sau calamități naturale valoarea cheltuielilor aferente se va evidenția distinct în devizul general pe fiecare capitol/subcapitol de cheltuieli, atât în lei, cât si în euro.

La TOTAL și TOTAL GENERAL din devizul general se precizează partea de cheltuieli care reprezintă construcții-montaj (C+M). Lucrările de construcții-montaj sunt cele prevăzute la capitolele/subcapitolele 1.2, 1.3, 2, 4.1, 4.2 și 5.1.1 din devizul general.


Pentru a cunoște structura detaliată a unui deviz general, beneficiarii pot consulta anexele 4, 5 și 6 din HG nr. 28/2008.

3.3 Principalii indicatori tehnico – economici în funcție de proiect

Conform anexa 2 din HG nr. 28/2008, principalii indicatori tehnico-economicivor cuprinde:

· valoarea totală a devizului (incl TVA), (în preţuri - luna, anul, 1 euro =....lei), din care construcţii – montaj C+M;

· eşalonarea investiției (INV/C + M) în anul I, II etc.;
· durata de realizare a investiției (luni);

· capacităţi (în unităţi fizice și valorice);

· alți indicatori specifici domeniului de activitate în care este realizată investiția.

Pe lângă indicatorii menționați mai sus, în funcție de tipul investiției se vor adauga
:

	Tip de proiect
	Indicatori specifici

	LUCRĂRI DE DRUMURI
	· lungimea drumului;
· lătimea părții carosabile;
· lățimea acostamentului;
· lungimea rigolelor, șanturilor betonate/pereate;
· numărul podețelor (transversale, laterale, tubulare, dalate);
· zidurile de sprijin.

	LUCRĂRI DE ALIMENTARE CU APĂ
	· puțuri forate în funcție de adâncime (<20m, 20-50 m, >50 m);
· lungimea rețelei de aducțiune; 

· stație clorinare;
· stație de tratare;
· număr rezervoare de înmagazinare;
· stație de pompare și repompare;
· lungime rețea distribuție;
· lucrări de canalizare;
· lungime rețea;

	LUCRĂRI DE INFRASTRUCTURĂ SOCIALĂ
	· regim de înălțime;
· suprafața construită (mp);
· suprafața desfășurată (mp);
· suprafața utilă (mp);

	În vederea evaluării performanţei Programului sunt avuţi în vedere următorii indicatori specifici:

	Domeniu specific din Program prin care se finanțează obiectivul de investiții
	Indicatori 

	 - realizare/extindere/reabilitare/modernizare a sistemelor de alimentare cu apă şi staţii de tratare a apei 
-  realizare/extindere/reabilitare/modernizare a sistemelor de canalizare şi staţii de epurare a apelor uzate
	1. staţii de tratare a apei / staţii de epurare a apelor uzate realizată (număr)

	
	2. lungime de rețea realizată (km)

	
	3.  număr de beneficiari direcți

	
	4.  cost/km

	-  construirea/modernizarea/reabilitarea drumurilor publice clasificate şi încadrate în conformitate cu prevederile legale în vigoare ca drumuri judeţene, drumuri de interes local, respectiv drumuri comunale şi/sau drumuri publice din interiorul localităţilor
	1.  categoria drumului (drum comunal/drum județean/străzi/etc.)

	
	2.  lungime de drum realizat (km)

	
	3.   număr de beneficiari direcți

	
	4.  cost/km

	-  realizarea/reabilitarea/modernizarea de poduri, podeţe sau punţi pietonale
	1.  număr de beneficiari direcți

	
	2. instituții publice/ școli/ instituții de interes local/număr de locuitori pentru care se asigură accesul

	 - realizare/extindere/reabilitare/modernizare/dotare a unităţilor de învăţământ preuniversitar
- realizare/extindere/reabilitare/modernizare/dotare a unităţilor sanitare din mediul rural
- realizare/extindere/reabilitare/modernizare a unor obiective culturale de interes local, respectiv biblioteci, muzee, centre culturale multifuncţionale, teatre 
- realizare/extindere/reabilitare/modernizare a pieţelor publice, comerciale, târguri, oboare
- realizare/extindere/reabilitare/modernizare a bazelor sportive
- realizare/extindere/reabilitare/modernizare a sediilor instituţiilor publice ale autorităţilor administraţiei  publice locale, precum şi a instituţiilor publice din subordinea acestora
	1.  suprafață desfășurată realizată (mp)

	
	2. număr de beneficiari direcți

	
	3.  cost/mp

	- construcţia/extinderea/reabilitarea infrastructurii turistice dezvoltată de autorităţile publice locale ca instrument de punere în valoare a potenţialului turistic local
	1.  număr de obiective turistice care sunt puse în valoarea prin dezvoltarea  infrastructurii turistice

	
	2.  număr de turiști beneficiari


3.4 Studii tehnice de specialitate
În funcție de tipul lucrărilor de construcție propuse la finanțare, beneficiarii trebuie să prezinte diferite studii tehnice de specialitate. Printre aceste studii se numără:
1. Expertiza tehnică

Este documentația tehnică care evaluează gradul de siguranță al unei clădiri existente. Concluziile expertizei tehnice, în funcție de ansamblul aspectelor ce caracterizează construcția în prezent, cât și de natura intervenției avute în vedere pentru viitor, pot fi: 

· Intervenție asupra clădirii existente fără necesitatea consolidării structurii de rezistentă; 

· Intervenție asupra clădirii existente doar în condițiile în care se realizează consolidarea structurii de rezistentă. În acest caz, concluziile expertizei trebuie să recomande soluția de consolidare considerată optimă, astfel încât aceasta să fie preluată in DALI.

· Dacă în concluziile Expertizei nu se menționează soluția de consolidare sau aceasta este lăsată la latitudinea proiectantului, respectiva documentație nu poate fi considerată completă și nu va fi luată în considerație.

· Demolarea construcției existente și construirea unei noi clădiri care să satisfacă atât tema proiectului, cât și exigențele de performanță actuale în domeniul construcțiilor. 
· Expertiza tehnică este realizată de către un inginer constructor care a fost evaluat de o comisie tehnică din cadrul Direcției tehnice a MDRAP și care a obținut titlul de Expert atestat.
2. Studiul geotehnic

Este documentația tehnică care furnizează informații privind caracteristicile mecanice ale terenului de fundare în raport cu construcțiile existente sau viitoare ce vor fi realizate în amplasamentul respectiv. Studiul geotehnic se realizează în baza caracteristicilor mecanice ale solului determinate în baza a cel puțin un foraj geotehnic realizat în amplasamentul respectiv. 

Studiul geotehnic este realizat de către un inginer constructor care a fost evaluat de o comisie tehnică din cadrul Directiei tehnice a MDRAP și care a obținut titlul de Verificator atestat la cerința Af.
3. Studiu hidrogeologic

Este documentația tehnică care analizează și caracterizează sursele de apă subterană într-un amplasament. Studiul hidrogeologic se realizează în baza informațiilor furnizate de cel puțin un foraj realizat în aplasamentul respectiv. 
4. Studiu hidrologic

Este documentația tehnică care analizează și caracterizează sursele de apă supraterană într-un amplasament. Studiul hidrologic este realizat de un inginer hidrotehnician sau de specialiști având pregătire profesională asimilabilă, conform legii, angajați al unei instituții atestate de Ministerul Mediului și Pădurilor – Administrația Națională Apele Romane

5. Studiu topografic 

Este documentația tehnică care stabilește caracteristicile geometrice ale terenului și a amenajărilor făcute de om în amplasamentul cercetat raportate la un sistem național de cote și cote de nivel. Studiul topografic este realizat de un inginer în domeniul cadastru, topografie și geodezie sau de specialiști având pregătire profesională asimilabilă, conform legii, autorizat de către OCPI/ANCPI.

	A NOTA!
	Se acceptă ridicările topografice, ștampilate de un inginer în domeniul cadastru, topografie și geodezie sau de specialiști având pregătire profesională asimilată, conform legii, autorizat de către OCPI / ANCPI.


6. Studiu de trafic 

Studiul de Trafic fundamentează realizarea Studiului de Fezabilitate și poate fi anexat la solicitarea de finanțare.
Studiul de trafic va analiza, după caz, următoarele aspecte: caracterul fluxului de trafic; intensitatea şi compoziţia traficului; elemente geometrice şi nr. de benzi pe sens; distanţa între intersecţii; amplasarea trecerilor pentru pietoni, amenajarea şi echiparea acestora; planeitatea şi rugozitatea părţii carosabile; reglementarea staţionărilor/parcărilor pe partea carosabilă; prezenţa traseelor de transport public de persoane/mărfuri; viteza de circulaţie; procentul de vehicule grele, etc., pentru a determina capacitatea de circulaţie a infrastructurii respective.
Conform Normativului pentru determinarea traficului de calcul AND 584-2002, anexă la ordinul MTCTN nr.617/2003, pentru reglementarea metodologiei şi parametrilor utilizaţi pentru determinarea traficului rutier trebuie furnizate următoarele informaţii:

· intensitatea traficului mediu zilnic anual pe grupe de vehicule pentru anul de bază;
· stabilirea coeficienţilor de evoluţie a traficului în perspectivă pe grupe de vehicule pentru anul de prognoză;
· volumul total de trafic;
· repartiţie transversală pe banda de circulaţie cea mai solicitată;
· debitul orar în ambele sensuri de circulaţie.
7. Raport de Audit Energetic

Auditul energetic al unei clădiri urmărește identificarea principalelor caracteristici termice și energetice ale construcției și ale instalațiilor aferente acesteia și stabilirea, din punct de vedere tehnic și economic a soluțiilor de reabilitare sau modernizare termică și energetică a construcției și a instalațiilor aferente acesteia, pe baza rezultatelor obținute din activitatea de analiză termică și energetică a clădirii. Certificatul de performanță energetică al unei clădiri urmărește declararea și afișarea performanței energetice a clădirii, prezentată într-o formă sintetică unitară, cu detalierea principalelor caracteristici ale construcției și instalațiilor aferente acesteia, rezultate din analiza termică și energetică.

Auditul Energetic respectiv Certificatul de performanță este realizat de către un inginer constructor, inginer de instalații, inginer mecanic sau arhitect care au fost atestați de o comisie tehnică din cadrul Direcției tehnice a MDRAP și care a obținut titlul de: Auditor energetic pentru cladiri gradul I – AE Ici sau Auditor energetic pentru clădiri gradul II – AE Iici.
Dovada realizării studiilor tehnice menționate mai sus, în conformitate cu legislația în vigoare se face prin ștampilarea și semnarea planurilor și a primei și ultimei pagini a pieselor scrise cu ștampila specialistului atestat.

Orice documentație tehnică care nu este stampilată și semnată de specialiștii atestați conform legislației, nu poate fi considerată completă și nu va fi luată în considerare.
3.5 Analiza cost-beneficiu ABC
Conform HG nr. 28/2008 analiza cost-beneficiu este instrumentul de evaluare a avantajelor investiţiilor din punctul de vedere al tuturor grupurilor de factori interesaţi, pe baza valorilor monetare atribuite tuturor consecinţelor pozitive şi negative ale investiţiei. 
Analiza cost-beneficiu este necesară în cazul investițiilor noi pentru care se elaborează studiul de fezabilitate, fiind inclusă în acesta. Analiza cost-beneficiu nu se constituie ca document suplimentar  solicitat pentru promovarea proiectului prin Program, ci constituie obligaţia beneficiarului în vederea fundamentării investiţiei.
Conform HG nr. 28/2008, proiecte publice majore sunt considerate acele investiții publice al căror cost total depășesc echivalentul a 25 milioane euro, în cazul investiţiilor promovate în domeniul protecţiei mediului, sau echivalentul a 50 milioane euro, în cazul investiţiilor promovate în alte domenii.

	A NOTA!
	Principiile metodologice de elaborare a ABC se găsesc în anexa 2 la Ordinul MDLPL 863/2008.


Structura analizei financiare este compusă din următoarele etape:

1. Identificarea investiției și definirea obiectivelor, inclusiv specificarea perioadei de referintă;

2. Analiza opțiunilor;

3. Analiza financiară;

4. Analiza economică (obligatorie doar în cazul investițiilor publice majore);
5. Analiza de senzitivitate;

6. Analiza de risc.
1. IDENTIFICAREA INVESTIȚIEI ȘI DEFINIREA OBIECTIVELOR, INCLUSIV SPECIFICAREA PERIOADEI DE REFERINTĂ.

În cadrul acestui capitol este recomandat să se prezinte principalele ipoteze avute în vederea realizării analizei financiare, obiectivele generale și specifice ale acesteia definite astfel încât să existe coerență cu obiectivele politicilor de investiții naționale, sectoriale, regionale și / sau locale relevante.

Perioada de analiză de referință se referă la numărul maxim de ani pentru care se realizeaza previziuni în cadrul analizei cost-beneficiu. Perioada de referință diferă în funcție de sectorol de investiții astfel:

Sursă Anexa 2 la Ordinul MDLPL anexa 2 la Ordinul MDLD 863/2008

2. ANALIZA OPȚIUNILOR

Conform Ordinului MDLPL 863/2008 pct. 2, analiza opțiunilor este compusă din următoarele etape:

· stabilirea unei liste lungi de alternative care fac posibilă atingerea obiectivelor specifice;

· analizarea listei lungi în funcție de o serie de criterii calitative (care vor fi stabilite pe baza orientărilor politicilor de investiții și/sau a considerațiilor tehnice) și stabilirea unei liste scurte de alternative potrivite și fezabile;

· ierarhizarea alternativelor din lista scurtă, utilizându-se analiza economică sau metodologia celui mai scăzut cost.

Dacă pentru analiza opțiunilor se folosește metodologia celui mai scăzut cost, trebuie luați în considerare următorii pași:

· analizarea faptului dacă alternativele diferă între ele în ceea ce privește impactul extern posibil asupra societății (de exemplu, perturbarea traficului la reabilitarea drumurilor);

· daca sunt identificate diferente ale impactului extern al alternativelor, se va ajusta metodologia celui mai scazut cost pentru a încorpora externalitățile identificate. Pentru a stabili o ierarhie finală a alternativelor, impactul extern identificat va trebui monetizat.

Obiectivul acestei analize de opțiuni este să identifice alternativa care asigură atingerea obiectivelor stabilite la un cost total minim pentru societate.

	A NOTA!
	Având în vedere că toți solicitanții PNDL sunt UAT-uri, și nu au TVA recuperabil, fluxurile financiare vor include și suma aferentă TVA.


3. ANALIZA FINANCIARĂ

Analiza financiară vizează evaluarea performanței și a sustenabilității financiare pentru investiția propusă pe parcursul perioadei de referință, cu scopul de a stabili cea mai potrivită structură de finanțare a acesteia.

Confrom Ordinului MDLPL 863/2008, se recomandă următoarele etape:

· estimarea veniturilor și costurilor investiției, precum și implicațiile acestora din punctul de vedere al fluxului de numerar;

· definirea structurii de finanțare a investiției și profitabilitatea sa financiară;

· verificarea capacității fluxului de numerar proiectat pentru a se asigura funcționarea adecvată a investiției și îndeplinirea obligațiilor.

Determinarea performanței și sustenabilității financiare se realizează prin calcularea indicatorilor de performanță financiară, dupa cum urmează:

· valoarea financiară actuală netă;

· rata internă de rentabilitate financiară;

· raportul cost-beneficiu;

· fluxul de numerar cumulat.

Se pot prezenta următoarele tabele:

· Tabelul de calcul a sustenabilității financiare

· Verificarea sustenabilităţii financiare a proiectului implică proiectarea unui flux de numerar cumulat pozitiv pe fiecare an al perioadei analizate demonstrând că proiectul nu întâmpină riscul unui deficit de numerar (lichidităţi) care să pună în pericol realizarea sau operarea investiţiei.

· Diferenţa între intrările şi ieşirile de numerar reprezintă deficitul sau, după caz, surplusul perioadei respective şi se cumulează la rezultatul anterior. Fluxul de numerar folosit în sustenabilitate nu se actualizează. Intrările includ toate veniturile din valorificarea produselor/serviciilor, precum şi toate intrările de numerar datorate alocarilor bugetare. Valoarea reziduală nu se ia în considerare. Ieşirile reprezintă costurile investiţionale, costurile de operare, rambursările de credite, plăţi dobânzi şi alte cheltuieli ocazionate de obţinerea creditării, taxele şi impozitele, alte plăţi generate de aranjamentele financiare încheiate pentru asigurarea surselor de finanţare a investiţiei.

· Fluxurile de numerar nete cumulate, generate de afacere în varianta împlementarii proiectului, trebuie să fie pozitive pe durata întregii perioade de referinţă luate în considerare.

· Indicatorii proiectului

· Evaluarea profitabilităţii financiare a investiţiei şi a capitalului propriu; 

În cazul proiectelor ce vor fi subvenţionate, analiza profitabilităţii este realizată pentru se stabili dacă subvenţia a fost determinată corespunzător şi nu sunt transferate către beneficiarul proiectului fonduri nejustificate. Astfel, analiza va evalua prin calcularea următorilor indicatori financiari, dacă rata identificată a contribuţiei nerambursabile nu este prea generoasă;
· RRF/C şi VFNA/C (profitabilitatea financiară a investiției)

Profitabilitatea financiară a investiţiei se poate evalua prin estimarea valorii financiare nete actuale şi a ratei rentabilităţii financiare a investiţiei (VFNA/C şi RRF/C). Aceşti indicatori arată capacitatea veniturilor nete de a acoperi costurile de investiţii, indiferent de modalitatea în care acestea sunt finanţate. 

4. ANALIZA ECONOMICĂ – ESTE NECESARĂ DOAR PENTRU PROIECTELE PUBLICE ȘI INVESTIȚIILE MAJORE

Prin această analiză se va demonstra ca investiția are o contributie pozitivă netă pentru societate și, în consecință, aceasta merită să fie finanțată din fonduri publice. Pentru alternativa selectată, conform Ordinului MDLPL 863/2008, beneficiile investiției trebuie să depășească costurile acesteia și, mai specific, valoarea actualizată a beneficiilor sale economice trebuie să depășească valoarea actualizată a costurilor economice. 

Punctul de start în analiza economică este fluxul de numerar calculat pentru analiza financiară la care sunt introduse două tipuri de corecții
: 

· corecția fiscală și corectia economică a prețurilor;
· monetizarea externalităților. 

Aceste corecții se reflectă în fluxurile economice de numerar. Fluxul costurilor și beneficiilor economice va fi actualizat și se vor determina indicatorii de performanță economică pentru investiție:

· valoarea economică actuală netă;

· rata internă de rentabilitate economică;

· raportul cost-beneficiu.

5. ANALIZA DE SENZITIVITATE

Se recomandă identificarea unor variabile critice (valoarea investiției, costuri de operare – întreținere) care pot influența rezultatele proiectului și testarea analizei financiare prin modificarea cu +-20% a acestor variabile. Acest lucru se realizează prin
:

· modificarea procentuală a unui set de variabile ale investiției și apoi calcularea valorii indicatorilor de performanță financiară și economică;

· calculul "valorilor de comutare" pentru variabilele critice identificate
.

6. ANALIZA DE RISC

Se recomandă prezentarea analizei de risc calitative, care presupune identificarea unor factori care pot influența atingerea obietivelor asumate în proiect (ex: creșterea valorii investiției, prelungirea duratei de investiție, dificultăți în procesul de achiziție, nerespectarea condițiilor contractuale de către furnizorii din proiect), prezentarea riscului de apariție și prezentarea unor măsuri de control/răspuns pentru diminuarea și controlul riscului.

3.6 Specialiști implicați în procesul de construcție și responsabilitățile acestora

Legea 10/1995 prevede responsabilitățile fiecărui specialist implicat în construcția lucrărilor și asigurarea calității acestora, cum ar fi:

· proiectantul;

· specialistul verificator de proiecte atestat;

· executantul lucrării;

· responsabilul tehnic cu execuția atestat – RTE;

· dirigintele de specialitate, cum ar fi dirigintele de șantier; 

· expertul tehnic atestat, după caz.

Execuția lucrărilor este un proces de lungă durată care implică atât beneficiarul,cât și echipa de proiectare și executantul. Intervențiile acestora comportă aspecte tehnice, financiare, dar și juridice și sunt menite a asigura respectarea normelor privind: (1) rezistență mecanică și stabilitate; (2) securitate la incendiu; (3) igienă, sănătate și mediu; (4) siguranță şi accesibilitate în exploatare; (5) protecție împotriva zgomotului; (6) economie de energie și izolare termică; (7) utilizare sustenabilă a resurselor naturale, normă care va intra în vigoare la 1 septembrie 2016.

Pe lângă legea 10/1995, beneficiarii pot consulta manualul „Supervizarea și recepția lucrărilor de construcții" care redă detaliat obligațiile și responsabilitățile specialiștilor implicați în procesul de construcție.


Anexe

Anexa 1 – Model Solicitare de finanțare
Anexa 2 – Model Notă de fundamentare 
Anexa 3 – Model Situație privind necesarul de la bugetul de stat pentru decontarea lucrărilor / serviciilor și a altor cheltuieli 
Anexa 4 – Model Situație privind lucrările/serviciile/alte cheltuieli realizate și decontate pentru obiectivul de investiții 

Anexa 5 – Model Date și informații necesare stabilirii indicatorilor de performanță și eficiență ai obictivului de investiții

Anexa 6 – Model Panou de informare
Anexa 7 – OUG nr. 28/2013 pentru aprobarea Programului naţional de dezvoltare locală

Anexa 8 – Norme metodologice pentru punerea în aplicare a prevederilor Ordonanţei de urgenţă a Guvernului nr. 28/2013 pentru aprobarea Programului naţional de dezvoltare locală
Anexa 9 – Instrucțiuni privind modalitatea de încheiere a contractelor de finanțare pentru obiectivele de investiții noi și în continuare finanțate prin PNDL
Anexa 10 – Instrucțiuni privind modalitatea de realizare a transferurilor fondurilor alocate de la bugetul de stat 

Ghid de implementare





Ghid practic





Acest ghid ajută Solicitantul PNDL în vederea completării corecte a unei Solicitări de finanţare, pentru depunere în cadrul Programului Național de Dezvoltare Locală. Ghidul se adresează cu precădere potenţialilor beneficiari, respectiv autorităţilor administraţiei publice locale. 


Ghidul Solicitantului PNDL prezintă regulile pentru pregătirea, elaborarea, editarea şi depunerea proiectului de investiţii, precum şi modalitatea de selecţie, aprobare şi derulare a implementării obiectivului dumneavoastră de investiții.





Acest document nu are valoare de act normativ şi nu exonerează solicitanţii de respectarea legislaţiei în vigoare la nivel naţional şi european.











Administrația mai aproape de tine!


Diminuarea dezechilibrelor regionale existente.








Corelarea politicilor sectoriale guvernamentale la nivelul regiunilor prin stimularea iniţiativelor.





Îndeplinirea angajamentelor României față de Uniunea Europeană.





Prosperitate  prin dezvoltare locală!








Finanţarea proiectelor (obiectivelor) de investiţii  pentru asigurarea standardelor de calitate a vieţii, necesare populaţiei, în domeniul serviciilor publice.

Dezvoltarea durabilă a spațiului rural și urban








Administrația mai aproape de tine!








Programul  național de dezvoltare locală nu finanțează proiecte de investiții care pot fi finanțate prin fonduri de la UE.








Ordonatorul de credite decide finanțarea pe proiect.

Program multianual








•	PNDL funcționează pe bază de decontare a sumelor alocate în baza contractele de finanțare








Proiecte de infrastructură rutieră, tehnico-edilitară şi socio-educativă








Spaţiul rural eligibil în accepţiunea acestei măsuri, cuprinde totalitatea comunelor, ca unităţi administrativteritoriale împreună cu satele componente. Satele aparţinătoare de oraşe sunt eligibile.





PROGRAMUL NAȚIONAL DE DEZVOLTARE LOCALĂ








Criterii de selecție








Pentru introducerea la finanţare a unor obiective de investiţii noi se poate face doar în situaţia în care prin legile bugetare anuale se suplimentează creditele bugetare şi de angajament alocate programului

ZOOM PNDL:


este un program multianual coordonat de către MDRAP;


alocă sume de la bugetul de stat care reprezintă surse de finanțare complementare pentru bugetele locale;


vizează echiparea unităţilor administrativ-teritoriale cu toate dotările tehnico-edilitare, de infrastructură educaţională, de sănătate şi de mediu, sportivă, social-culturală şi turistică, administrativă şi de acces la căile de comunicaţie;


funcționează pe bază de decontare a sumelor alocate în baza contractelor de finanțare.multianuale;


cofinanțează proiecte de infrastructură rutieră, tehnico-edilitară şi socio-educativă;


prevede criterii de selectare a proiectelor.











Se alocă sume complementare la bugetul local.





PNDL prevede zece etape cheie pentru accesarea finanțării.








Solicitarea de finanțare se transmite în termen de 30 de zile de la aprobarea legii bugetului de stat.





Beneficiarii transmit ministerului documentațiile tehnico – economice.

Completarea solicitării de finanțare și transmiterea documentelor tehnico – economice specifice proiectului de investiții  sunt obligatorii.

Pentru a solicita transferul unor obligații de plată neonorate de către MDRAP, se transmită pe lângă anexa nr. 4 și anexa nr. 5 din normele metodologice.





Sumele transferate de către minister vor fi virate în conturile create la unităţile Trezoreriei Statului.

Pentru a preveni respingerea solicitării de finanțare ca urmare a descoperirii unor erori de formă în completarea acesteia, beneficiarul are responsabilitatea transmiterii unei solicitări de finanțare în care informația să fie explicită, completă și conformă cu realitatea.

Atribuirea contractelor de achiziții publice reprezintă o etapă extrem de importantă în cadrul proiectelor PNDL.





Beneficiarul are obligaţia să respecte principiile care stau la baza atribuirii contractului de achiziţie publică, definite prin lege





Beneficiarul are obligația să respecte regulile de atribuire definite prin lege.








Vegheați a respecta legea privind conflictul de interese!!!

Legislația prevede şapte tipuri principale de procedurile de atribuire a contractului de achiziţie publică.





Anunţul de participare se publică în SEAP şi, după caz, în Jurnalul Oficial al Uniunii Europene, precum şi, opţional, în Monitorul Oficial al României, Partea a VI-a, Achiziţii publice.

Legislația prevede șase tipuri principale de procedurile de atribuire a contractului de achiziţie publică.


Anunţul de participare se publică în SEAP şi, după caz, în Jurnalul Oficial al Uniunii Europene, precum şi, opţional, în Monitorul Oficial al României, Partea a VI-a, Achiziţii publice.


Legislația prevede proceduri specifice pentru: 


selectarea constructorului;


selectarea dirigintelui de șantier.

ZOOM 


Accesarea finanțării PNDL:


se alocă sume de la bugetul de stat care reprezintă surse de finanțare complementare pentru bugetele locale;


beneficiarii transmit MDRAP solicitarea de finanțare și documentațiile tehnico – economice pentru analiză;


pentru a solicita transferul sumelor alocate prevăzute în contractele de finanțare, beneficiarii transmit MDRAP adresa de înaintare și anexa 5 din normele metodologice la OUG nr. 28/2013;


Achiziții publice:


beneficiarii au obligația de a respecta legislația națională privind atribuirea contractelor de achiziţii necesare împlementării proiectului;


cel mai important act normativ este OUG nr. 34/2006;


legislația prevede 3 tipuri de contracte: de furnizare, de servicii și de lucrări;


cofinanțează proiecte de infrastructură rutieră, tehnico-edilitară şi socio-educativă;


prevede criterii de selectare a proiectelor.











Planificarea proiectului reprezintă primul pas pentru a defini elementele carasterictice proiectului.

Beneficiarii sunt obligați să transmită ministerului documentele tehnico – economice pentru a accesa finanțarea PNDL.





DALI pentru lucrări de construcții existente.





Studiu de fezabilitate pentru lucrările de construcții noi.

Beneficiarii pot consulta manualul Relians pentru a obține grilele de verificare specifice fiecărui document tehnico – economice (SF, DALI, deviz general).





HG nr. 28/2008 reprezintă textul de bază privind conținutul documentației tehnico – economice și  structura acesteia.





PROGRAMUL NAȚIONAL DE DEZVOLTARE LOCALĂ











ZOOM 


Conceptele generale de planificarea unui proiect:


Plan strategic;


Master Plan;


Punerea în practică a strategiei de dezvoltare.


Documentațiile tehnico – economice:


cel mai important act normativ este HG nr. 28/2008 care definește structura pentru DALI, SF și deviz general;


se depune DALI pentru lucrări de construcții existente;


se depune studiu de fezabilitate pentru lucrările de construcții noi;


studiu de trafic și certificatul de urbanism fundamentează realizarea studiului de fezabilitate.





Raport de audit energetic, realizat de un inginer constructor.





Expertiză tehnică.





Documentația tehnică trebuie ștampilată și semnată de specialiștii atestați conform legislației.

Analiza cost-beneficiu este necesară în cazul investițiilor noi pentru care se elaborează studiul de fezabilitate.

Execuția lucrărilor de construcții reprezintă un efort cumulat al beneficiarului, al echipei de proiectare și al executantului.





Expertul tehnic atestat răspunde de asigurarea nivelurilor minime de calitate privind cerințele impuse conform legii, în funcție de categoria de importanță a construcției.

ZOOM 





Indicatori tehnico - economici:


definiți prin anexa 2 din HG nr. 28/ 2008;


beneficiarii trebuie să ia în calcul și indicatorii specifici în funcție de tipul de proiect (lucrări de drumuri, lucrări de alimentare cu apă, lucrări de infrastructură socială).


Analiza cost-beneficiu:


este necesară în cazul investițiilor noi pentru care se elaborează studiul de fezabilitate;


în cazul investițiilor noi, în studiul de fezabilitate se va include doar componenta de analiză financiară, componenta de analiză economică se realizează doar pentru proiecte publice majore;


principiile metodologice de elaborare a ABC se găsesc în anexa 2 la Ordinul MDLPL 863/2008.


Specialiști implicați:


verificarea proiectului ar trebui să fie făcută de specialiști certificați ca verificatori tehnici, diferiți și independenți de specialiștii proiectanți care elaborează proiectele;


verificatorii tehnici ar trebui să fie angajați de beneficiari, și nu contractați de către proiectanți, lucru care, în fapt, este nelegal. Altfel spus, practica trebuie să reflecte prevederile legii.














� Secțiunea a IV-a Rețeaua de localitați, aprobat prin Legea nr. 351/2001


� Ordonanța de urgență nr. 28 din 10 aprilie 2013 (actualizată) 


� cf. art.1 alin.(1), din Ordonanța de urgenţă nr. 28/2013, cu modificările şi completările ulterioare


� Normele Metodologice pentru punerea în aplicare a prevederilor Ordonanţei de urgenţă a Guvernului nr. 28/2013 pentru aprobarea Programului naţional de dezvoltare locală


� Hotărârea Guvernului nr. 624/2015 pentru aprobarea criteriilor de selectare a obiectivelor de investiţii pentru finanţarea prin Programul naţional de dezvoltare locală, aprobat prin Ordonanţa de urgenţă a Guvernului nr. 28/2013


� Secțiunea a 3a, art. 3 din OUG 34/2006 modificată în conformitate cu Legea 193/2013


� Art. 55 din OUG 34/2006, modificată în conformitate cu Legea 193/2013


� Manualul Relians, cap.5 Supervizarea și recepția lucrărilor de construcți, pag. 20


� Pct. 4  din anexa 2 la Ordinul MDLPL 863/2008


� Pct. 6 din anexa 2 la Ordinul MDLPL 863/2008


� Modificarea procentuală a variabilei critice identificate care determină că valoarea indicatorului de performanță analizat (valoarea financiară actuală netă sau valoarea economică actuală netă) să fie egală cu zero.





55

